Bununla da ciddi sosial problemlər yarandı. Sabit əməkhaqqı ilə yaşayan müəllimlər, dövlət qulluqçuları və başqalarının aylıq gəlirlərinin dəyərsizləşməsi sosial-iqtisadi vəziyyəti gərginləşdirdi. Nəticədə orta təbəqə respublikaya düşmən mövqedə olan radikal siyasi partiyalara rəğbət bəsləməyə başladı. Daues planına əsasən ABŞdən alınan borclar qısa müddətli iqtisadi inkişafa səbəb oldu. Lakin 1924-1929-cu illəri əhatə edən bu nisbi inkişaf dövründən sonra Almaniyada böyük böhran başladı. İşsizlik dəfələrlə artdı. Böhran qorxuya və nasist (millətçi) partiyasının* yüksəlişinə yol açdı. Birinci dünya müharibəsindən sonra yaranmış bu partiyaya sonralar Adolf Hitler başçılıq edirdi.
★ | Nasist partiyası Milli Sosialist Alman Fəhlə Partiyasının qısa adıdır.
1923-cü ildə nasistlərin uğursuz qiyam cəhdindən sonra həbs edilən Hitler hakimiyyətə zorakılıqla deyil, qanuni yollarla gələ biləcəyini başa düşdü. Bu, nasistlərin seçkilərdə qalib gəlməsini təmin etmək üçün kütləvi siyasi partiyaya çevrilməsindən asılı idi. Həbsdən çıxandan sonra nasist partiyasını ölkənin hər yerində genişləndirdi. Böyük böhran nəticəsində yaranan iqtisadi çətinliklər, işsizliyin kəskin artması və Versal müqaviləsinə nifrət nasistlərin hakimiyyətə gəlməsində həlledici amil oldu. Sənayeçilər, torpaq zadəganları, hərbi zabitlər və yüksək vəzifəli məmurlar arasında kommunistlərin |  | 1923-cü il. Adolf Hitler hakimiyyətə gəlməsi qorxusu yarandı. Ona görə də Hitleri dəstəkləməyə başladılar və 1933-cü ildə onu hökumət başçısı təyin etməsi üçün prezidentə təzyiq etdilər. Qısa müddət ərzində nasistlər hakimiyyəti ələ keçirdi. Reyxstaqın qəbul etdiyi qanunla hökumətə fövqəladə səlahiyyət verildi. Bu da əslində, konstitusiya və reyxstaqın ləğv edilməsi demək idi. Beləliklə, parlament tərəfindən Hitlerə diktatorluq səlahiyyəti verildi. Nasistlər bütün dövlət qurumlarını nəzarət altına almaq üçün tədbirlər həyata keçirdilər. Yəhudilər və nasist olmayanlar dövlət qulluğundan çıxarıldı. Sizcə, nə üçün nasistlər bütün dövlət qurumlarını nəzarət altına almaq istəyirdilər?

Almaniya. Nasistlərin nümayişi