I Vilhelmin Versalda imperator elan edilməsi

Almaniya XIX yüzilliyin ikinci yarısında Burjua inqilabından sonra Almaniyada kapitalizmin inkişafı sürətləndi. Sənaye çevrilişi başladı. Ölkənin qabaqcıl siyasi qüvvələri yaxşı başa düşürdülər ki, vahid dövlət olmadan davamlı inkişafa nail olmaq və digər dövlətlərlə rəqabət aparmaq mümkün deyil. Bu ağır siyasi prosesi Prussiya krallığı öz üzərinə götürdü. Prussiya kralı I Vilhelm 1862-ci ildə Otto fon Bismarkı baş nazir təyin etdi. O, ölkənin güc yolu ilə - “dəmir və qanla” birləşdirilməsinin tərəfdarı idi. |  | 1864-cü ildə Danimarkadan alınan iki alman hersoqluğunun idarə edilməsi Prussiya və Avstriya arasında narazılığa səbəb oldu. Nəticədə iki ölkə arasında müharibə başladı. 1866-cı ildə Sadova döyüşündə Avstriya məğlub oldu. Almaniyanın birləşdirilməsi yolundakı başlıca maneə aradan qaldırıldı. Almaniya ittifaqı buraxıldı. Onun yerində Şimali Alman ittifaqı təşkil edildi. Otto fon Bismark