1948-ci ilin martı. Ərəb birlikləri israilli döyüşçülərə qarşı

ƏRƏB ÖLKƏLƏRİ Ərəb-İsrail münaqişəsi İkinci dünya müharibəsindən sonra Yaxın Şərqdə siyasi vəziyyət tamamilə dəyişdi və ərəb xalqlarının azadlıq mübarizəsi nəticəsində müstəqil dövlətlər yarandı. 1947-ci İldə BMT Təhlükəsizlik Şurasının qərarı ilə Fələstinin ərazisi iki hissəyə bölünərək burada Fələstin və İsrail dövlətləri yaradılmalı, Qüds şəhəri isə beynəlxalq statusa malik olmalı idi. Lakin ərəb ölkələri bu qərara qarşı çıxdı. 1948-ci ildə İsrail dövlətinin yaradılmasına etiraz edən ərəb dövlətləri İsrailə müharibə elan etsə də, məğlub oldular. Bu hadisə nəticəsində indiyədək davam edən ərəb-İsrail münaqişəsinin əsası qoyuldu. Fələstin əraziləri İsrail tərəfindən nəzarətə götürüldüyündən yüz minlərlə fələstinli öz yaşayış yerini tərk edərək BMT-nin təşkil etdiyi qaçqın düşərgələrində məskunlaşdırıldı. 1964-cü ildə Yasir Ərəfatın başçılığı ilə yaradılan Fələstin Azadlıq Təşkilatı İsrailə qarşı partizan müharibəsinə başladı. Qarabağ münaqişəsi ilə Fələstin münaqişəsinin oxşar və fərqli cəhətlərini müəyyən edin. 1967-ci ildə Altıgünlük müharibədə İsrail ordusu ərəb qoşunlarına qalib gəldi. Bu müharibə nəticəsində İsrail Qəzza bölgəsini, Sinay yarımadasını və digər əraziləri ələ keçirdi. Ərəb ölkələrinin məğlubiyyətinin |  | səbəbi isə orduda korrupsiyanın olması və zəif idarəetmə idi. Bundan sonra fələstinli hərbi-siyasi qruplar beynəlxalq terror aktları törətməyə başladı. 1973-cü ildə ərəb dövlətləri itirilmiş əraziləri geri qaytarmaq məqsədilə yenidən müharibəyə başladı. Bu hadisə ərəb-İsrail münaqişəsinin beynəlxalq miqyas alması İlə nəticələndi. SSRİ ərəb ölkələrinə, ABŞ isə İsrailə yardım edirdi. Əsas neft ixracatçıları olan ərəb dövlətləri neftin qiymətini dörd dəfə artıraraq dünyada ilk neft şokuna səbəb oldular. Neft artıq beynəlxalq münasibətlərə təsir vasitəsi kimi istifadə edildi. Sizcə, ərəb dövlətlərinin Fələstinin azadlığı uğrunda mübarizədə İsrailə qarşı vahid cəbhə yaratmasına hansı amillər mane olub? 1967-ci il. İsrail qüvvələri Altıgünlük müharibədə ələ keçirdikləri Şərqi Qüdsə gedərkən