Türk milli qurtuluş hərəkatında qadınlar və uşaqlar da fəal iştirak etmişdilər. Qəhrəman türk qadınlarından biri də Şərifə bacı olmuşdur. O, soyuq və şaxtalı bir qış günü araba ilə döyüşçülərə mərmi daşıyarkən körpə uşağını mərmilərin arasına qoymuş, övladının və mərmilərin üzərini yorğanla örtmüşdü. Çünki körpəni donmaqdan, mərmiləri isə islanmaqdan qorumaq lazım idi. Döyüş mövqeyinə az qalmış qadın şaxtadan donmuşdu. Qəhrəman türk qadını şəhid olsa da, övladını xilas etmiş və mərmiləri döyüşçülərə çatdıra bilmişdi. Şərifə bacı abidəsi. Türkiyə |  | Mustafa Kamal Atatürk Mustafa Kamalın islahatları Qurtuluş hərəkatında qalib gəldikdən sonra ölkənin ağır siyasi-iqtisadi və sosial vəziyyətini aradan qaldırmaq zərurəti yaranmışdı. Bunun üçün islahatlar keçirildi. İlk islahatlar siyasi sahədə həyata keçirildi. 1922-ci ildə TBMM-in qərarı ilə sultan hakimiyyətinin ləğv edilməsi nəticəsində Osmanlı dövlətinin varlığına son qoyuldu. 1923-cü ildə Türkiyə respublika elan edildi. Uzun müzakirələrdən sonra 1924-cü ildə xilafət də ləğv edildi. Hüquq sahəsində də islahatlar keçirildi. Konstitusiya qəbul edildi. Xalq hakimiyyətin mənbəyi elan olundu. Qadınlar kişilərlə bərabərhüquqlu elan edildi. Şəriət məhkəməsi ləğv olundu. Mədəniyyət sahəsində də əsaslı islahatlar keçirildi. Ərəb əlifbası əvəzinə latın əlifbası qəbul edildi. Bu dəyişiklik sovet Azərbaycanında latın əlifbasına keçidə də mühüm təsir göstərdi. Ordumuzun indiyə qədər əldə etdiyi qələbələr məmləkətimizi hələ əsl qələbəyə çatdıra bilməz. Bu qələbələr ancaq gələcək zəfərimiz üçün zəmin hazırlamışdır. Hərbi qələbələrimizlə məğrur olmayaq. Yeni elm və iqtisad qələbələrinə hazırlaşaq. M.K.Atatürkün milli təhsillə bağlı nitqindən