Uyğur türkləri 2014-cü ildən etibarən Sincan-Uyğur bölgəsində etnik zəmində baş verən toqquşmalardan sonra Çin hökuməti burada yaşayan türk-müsəlman əhaliyə qarşı siyasətini sərtləşdirdi. Nəticədə xüsusi rejimli düşərgələrə köçürülən, tarixi və mədəniyyəti təqib edilən 1 milyondan çox uyğur türkü təzyiqlərə məruz qaldı. Xocalı soyqırımı ilə uyğurların məruz qaldığı haqsızlığı müqayisə edin, oxşar və fərqli cəhətləri sxem şəklində əks etdirin. |  | YAPONİYA İkinci dünya müharibəsi Yaponiya üçün faciə ilə nəticələndi. ABŞ tərəfindən Hirosima və Naqasaki şəhərlərinə atılan atom bombalarının ağır fəsadları özünü uzun müddət göstərdi. Yaponiya müharibədə məğlub olduqdan sonra ABŞ qoşunları ölkə ərazisini işğal etdi. Yaponiya silahlı qüvvələri ləğv edildi və ölkənin hərbsizləşdirilməsinə başlanıldı. Naqasaki İkinci dünya müharibəsindən sonra Yaponiyada, İkinci Qarabağ müharibəsindən sonra Azərbaycan Respublikasının işğaldan azad edilmiş ərazilərində vəziyyəti müqayisə edin. 1947-ci ildə Yaponiyanın yeni Konstitusiyası qüvvəyə mindi. Yeni Konstitusiyaya görə hakimiyyətin mənbəyinin xalq olduğu təsbit olundu, Yaponiya Böyük Britaniya nümunəsində parlamentli monarxiyaya çevrildi, imperatorun siyasi fəaliyyəti əhəmiyyətli dərəcədə azaldıldı, qadınlar da daxil olmaqla, bütün vətəndaşlara seçki hüququ verildi, müharibədən imtina edildi. 1951-ci ildə ABŞ və İkinci dünya müharibəsində Yaponiyaya qarşı vuruşmuş digər dövlətlərlə Yaponiya arasında imzalanmış sülh müqaviləsinə görə işğal rejimi aradan qaldırıldı. SSRİ və onun bəzi müttəfiqləri isə bu müqaviləni imzalamaqdan imtina etdi. Yapon silahlı qüvvələri ləğv edildiyi üçün ABŞ ölkəni qorumaq bəhanəsi ilə ordusunu saxlayıb hərbi bazalar yaratdı.