Koreya müharibəsi

Siyasi böhranlar Dünya müharibəsindən sonra növbəti qarşıdurma meydanı Koreya ərazisi oldu. Ölkənin şimalı SSRİ, cənubu isə ABŞ tərəfindən işğal edilmişdi. Bu bölünmə 1948-ci ildə cənubda Koreya Respublikasının, şimalda isə sosialist dövlətinin - Koreya Xalq Demokratik Respublikasının qurulması ilə nəticələndi. Çox keçmədən bu dövlətlər arasında müharibə başlandı. ABŞ və müttəfiqləri Koreya Respublikasına, SSRİ və Çin isə Şimali Koreyaya yardım göstərirdi. Bir neçə ildən sonra müharibə qurtarsa da, Koreyanın birləşdirilməsi baş vermədi. Sürətlə silahlanma SSRİ və ABŞ-də hərbi-sənaye kompleksinin görünməmiş şəkildə inkişafına səbəb oldu. Nüvə fizikası və |  | elektronikanın tərəqqisinə kosmik tədqiqatların genişləndirilməsi əlavə edildi. Növbəti böhranın ünvanı yenə Almaniya oldu. Şərqi Berlində yaşayan almanların Qərbə qaçışının qarşısını almaq məqsədilə Sovet İttifaqı tərəfindən 1961-ci ildə Berlin divarı ucaldıldı. Bir il sonra baş verən Kuba böhranı nəticəsində bəşəriyyət nüvə müharibəsi təhlükəsi ilə qarşılaşdı. İnqilab nəticəsində Kubada hakimiyyətə gələn siyasi qüvvələrin SSRİ-yə meyilli siyasət yeritməsi ABŞ-ni narahat edirdi. SSRİ Kubanı xarici müdaxilədən qorumaq adı altında burada nüvə raketləri yerləşdirdi. ABŞ isə, öz növbəsində, Kubanı blokadaya aldı. Hər iki tərəfin geri addım atması nəticəsində böhran həll olundu. Cədvəli tamamlayın.

SİYASİ BÖHRANLAR
ADLARI | KOREYA | BERLİN | KUBA
SƏBƏBİ |  |  |
NƏTİCƏSİ |  |  |