Tokio müasir dövrdə

Yaponiyanın hərbsizləşdirilməsi ölkənin iqtisadi cəhətdən sürətli inkişafına yol açdı. XX yüzilliyin 50-ci illərində “Yapon iqtisadi möcüzəsi” hökumətin iqtisadi sahədə himayəçi və müdaxiləçi siyasət yürütməsi, yalnız xammal və əsas ehtiyac məhsulları üçün aşağı gömrük haqqının qoyulması, təhsilə xüsusi önəm verilməsi, insan kapitalının sənayeləşmədə əsas rol oynaması və ölkədə sənaye cəmiyyətinin formalaşması nəticəsində baş verdi. Hökumətin iqtisadiyyatda özəl sektora fəal dəstək verməsi Yaponiyanın dünyanın sənaye nəhənglərindən birinə çevrilməsinə səbəb oldu. İkinci dünya müharibəsindən sonra Yaponiya iqtisadiyyatının sürətlə inkişaf etməsinin əsas səbəbləri nə idi? Hazırda Yaponiyanın paytaxtı Tokio şəhəri əhalisinin sayına görə dünyanın ən böyük meqapolisidir*.
★ | Meqapolis yunan sözü olub, mənası "böyük şəhər" deməkdir. Müasir dövrdə böyüyərək ətrafındakı yaşayış məntəqələrini də əhatə edən nəhəng şəhər meqapolis adlanır.
Yaponiya elmi tədqiqatlar üzrə, xüsusilə texnologiya və tibb sahələrində dünyanın ən aparıcı ölkələrindən biridir. Kosmik raketlər, süni peyklər və sənaye robotları istehsalı inkişaf etmişdir. Yaponiyanın 2010-cu ildə buraxdığı kosmik gəmi 2015- ci ildə Venera ətrafında orbitə çatmışdır. Hazırda ölkənin əsas kosmik hədəflərindən biri 2030-cu ilədək Ayda elmi tədqiqat bazası tikmək və tədqiqatları bilavasitə orada aparmaqdır. |  | ABŞ Yaponiyaya müharibə elan etmiş 52 dövləti (Türkiyə daxil olmaqla) sülh barışığını müzakirə etmək üçün 1951-ci ildə San-Fransiskoda keçirilən konfransa dəvət etdi. Onların arasında SSRİ, Polşa və Çexoslovakiya da vardı. Konfrans sülh sazişi hazırladı. SSRİ, Polşa və Çexoslovakiya bu sazişi imzalamaqdan imtina etdi. San-Fransiskoda imzalanan sazişə əsasən Yaponiya Koreya, Tayvan, Peskadores (Penxu), Kuril adaları və Saxalin adasının cənub hissəsi, Spratli və Parasel adaları üzərindəki bütün iddialarından imtina etdi. Yaponiya təzminat ödəməli idi. Sülh sazişi qüvvəyə mindiyi gündən etibarən doxsan gün ərzində Yaponiyadakı işğalçı qüvvələr ölkəni tərk etməli idilər. Bu sonuncu şərtə görə ABŞ ordusu Yaponiyadan çıxmalı idi. Amma Uzaq Şərqdə mövcud vəziyyət bu şərtin yerinə yetirilməsinə imkan vermirdi. ABŞ öz ordusunun Yaponiyada qalmasını zəruri hesab edirdi və buna görə də Yaponiya ilə təhlükəsizlik sazişi imzaladı. Bu sazişə görə "Uzaq Şərqdə millətlərarası sülh və təhlükəsizliyin qorunması üçün" Yaponiya öz ərazisində ABŞ-yə quru, dəniz və hava qüvvələrini saxlamağa icazə verirdi. San-Fransisko konfransının qərarlarını müzakirə edin.