Bir çox Avropa ölkələri Birinci dünya müharibəsindən sonra yenidənqurma üçün ABŞ banklarından borc götürmüşdü. Ona görə də Amerika iqtisadiyyatı iflasa uğrayanda Avropa da onun təsirinə məruz qaldı. Böhran şəraitində, 1932-ci ildə demokrat Franklin Ruzvelt prezident seçildi. F.Ruzveltə görə, kapitalizmi “xilas etmək” üçün onun islahı lazım idi. Buna görə də bir qrup iqtisadçı və tarixçi alimləri bu işə cəlb etdi. Onlar xalqın problemlərini öyrənir və həll yollarını tövsiyə edirdilər. Ruzvelt “Böyük böhran”dan çıxmaq üçün “Yeni xətt” kimi tanınan iqtisadiyyata fəal hökumət müdaxiləsi siyasətini həyata keçirdi. "Yeni xətt" siyasətinin məqsədləri
kənd təsərrüfatı və sənayeni bərpa etmək |  | işsizliyi aradan qaldırmaq
Yeni xəttə əsasən işsizliyi aradan qaldırmaq üçün ictimai iş yerləri açıldı. Sosial təminat haqqında qanuna əsasən əlilliyə və yaşa görə pensiya, işsizlər üçün sığorta sistemi yaradıldı. Bu, ABŞ tarixində XX yüzilliyin ən mühüm qanun layihələrindən biri kimi qəbul edilir. Beləliklə, ABŞ-də, bəlkə də, ola biləcək sosial inqilabın qarşısını alan islahatlar həyata keçirildi. İşsizlik problemi isə tam həll edilmədi. |  | Franklin Ruzvelt İslahatların gedişində Ali Məhkəmənin hakimlərinin çoxu ona qarşı çıxdı. Onlar ölkə iqtisadiyyatına müdaxilə etməkdə mərkəzi hökumətə həddən artıq səlahiyyət verilməsini nəzərdə tutan qanunları konstitusiyaya zidd hesab edirdilər. Ona görə də məhkəmə nəzarəti səlahiyyətindən istifadə edərək bu qanunlar ləğv edildi. Nəticədə “Yeni xətt” islahatlarının ləğv edilməsi təhlükəsi yarandı. F.Ruzvelt konqresdən Ali Məhkəməyə yeni hakimlərin təyinatına icazə verən qanun layihəsini qəbul etməyi xahiş etdi. O bununla hökumətin rolunun artırılmasına razı olan hakimləri təyin etməyi planlaşdırırdı. Lakin Konqresin hətta onun partiyasından olan üzvləri bu qanun layihəsini sərt şəkildə tənqid etdilər. Onlar bu qanun layihəsinin ABŞ Konstitusiyası ilə müəyyən edilmiş nəzarət və tarazlıq sisteminə zidd olduğunu bildirərək qəbul etmədilər. Konqresin F.Ruzveltin partiyasından olan üzvlərinin belə onun təklif etdiyi qanun layihəsini sərt şəkildə tənqid etməsini necə dəyərləndirirsiniz? ABŞ Konstitusiyası ilə müəyyən edilmiş nəzarət və tarazlıq sistemi ilə bağlı araşdırma apararaq təqdimat hazırlayın.