XIX yüzillikdə ABŞ ərazisinin genişlənməsi

Xəritə əsasında ABŞ-nin geosiyasi mövqeyini müəyyən edin. XIX yüzilliyin ortalarına doğru ABŞ-nin əraziləri xeyli genişləndi. ABŞ-nin iqtisadi inkişafı yolunda başlıca maneə quldarlıq münasibətlərinin saxlanılması idi. Quldarlığın ləğv olunduğu Şimal ştatlarında fermer təsərrüfatı geniş yayılır və sənaye sahələri inkişaf edirdi. Quldar plantasiyalarının üstünlük təşkil etdiyi Cənub ştatlarında qul əməyi tətbiq olunurdu. Burada qaradərili əhaliyə qarşı irqi ayrı-seçkilik dərin kök salmışdı. Fermerlər, fəhlələr və qabaqcıl ziyalılar quldarlığın ləğv olunması üçün mübarizə aparırdılar. ABŞ-nin Şimal və Cənub ştatlarının iqtisadi inkişaf fərqi nədən ibarət idi? |  | ABŞ-də pambıq plantasiyasında qul əməyi Sizcə, qul əməyinin tətbiqi iqtisadi və siyasi inkişafa mənfi təsir göstərə bilərdimi? Fikrinizi necə əsaslandırardınız?