22 | ÇİN, YAPONİYA, KOREYA Çin Xalq Respublikası, Tayvan, “Böyük sıçrayış”, "Mədəni inqilab”, Şərqi Türküstan Cümhuriyyəti, uyğurlar, yapon möcüzəsi, Koreya müharibəsi

ÇİN İki Çin respublikası - ÇXR və Tayvan İkinci dünya müharibəsi dövründə Çində yapon işğalçılarına qarşı millətçilərin (homindançılar) və kommunistlərin vahid cəbhəsi yaradıldı. Müharibənin sonunda yapon işğalçıları ölkədən qovulduqdan sonra millətçilər və kommunistlər arasında yenidən vətəndaş müharibəsi başlandı. 1949-cu ildə qalib gələn kommunistlər Çin Xalq Respublikasının (ÇXR) yaradıldığını elan etdilər. Məğlub olan millətçilər isə Çan Kayşinin rəhbərliyi altında Tayvan adasına çəkilib, burada Çin Respublikasının yaradıldığını elan etdilər. 1950-ci ildə Çin Xalq Respublikası ilə SSRİ arasında dostluq müqaviləsinin imzalanması ABŞ-nin antikommunist fəaliyyətini gücləndirdi. Bundan sonra ABŞ Tayvana (rəsmi adı Çin Respublikası) hərbi-siyasi dəstəyini gücləndirdi. 1950-1971-ci illərdə BMT-də Çini Tayvan dövləti təmsil etdi. 15 noyabr 1971-ci ildə ÇXR nümayəndə heyəti ilk dəfə BMT Baş Assambleyasında iştirak etdi. |  | İkinci dünya müharibəsindən əvvəl və sonra Çində daxili vəziyyətin sabit olmamasının səbəbi hansı hadisə ilə bağlı idi? Tibetin işğalı ÇXR-in ordusu 1950-ci illərin əvvəllərində Tibeti işğal etdi. Tibetlilərə siyasi və dini muxtariyyət vəd edildi. Tibetin mərkəzində Çinin işğal rejiminə qarşı baş vermiş üsyan amansızlıqla yatırıldı. Çinin tərkibində onlara muxtariyyət verilsə də, əhaliyə qarşı təzyiqlər gücləndi. Tibetlilər