Prussiya |  | Berlində O.Bismarkın heykəli

Avropada öz təhlükəsizliyini qismən təmin edən Almaniya Afrika və Asiyada təcavüzkar siyasət yeritməyə başladı. Müstəmləkələr uğrunda mübarizə Almaniya və İngiltərə arasında rəqabətin artmasına səbəb oldu. Üçlər ittifaqının yaradılmasının səbəbi nə idi? |  | Otto fon Bismark 1815-ci ildə zadəgan ailəsində anadan olmuşdur. Hələ uşaqlıq illərindən Otto yüksək intellektual səviyyəyə malik olması ilə fərqlənirdi. O, ingiliscə yazır və oxuyur, fransız, rus dillərində sərbəst danışırdı. Natiqlik məharəti ilə seçilirdi. Berlin Universitetini bitirən Bismark bir müddət vəkillik fəaliyyəti ilə məşğul olmuşdur. Siyasi fəaliyyətə Prussiya parlamentinə deputat seçilməklə başlamışdı. Diplomatik bacarığı ilə seçilən Bismark bir müddət Prussiyanın Rusiya və Fransada səfiri vəzifəsində çalışmışdı. 0,1862-1890-cı illərdə Prussiyanın, Şimali Alman İttifaqının və Almaniya imperiyasının Baş naziri vəzifəsini icra etmişdir. Bismarkın 80 illik yubileyi ölkədə təntənə ilə qeyd edilmişdir. Almaniya tarixində dərin iz qoyan bu böyük siyasətçi 1898-ci ildə vəfat edib. Bismarkın fəaliyyətini təhlil edin və ona münasibət bildirin.