Benito Mussolini Faşistlərin başçısı Benito Mussolini idi. Faşizm diktatorun rəhbərlik etdiyi güclü mərkəzi hökumətin zəruriliyini vurğulayaraq dövləti fərddən üstün tuturdu. Silahlı faşist dəstələri Sosialist partiyasının ofislərinə və qəzetlərinə hücum edirdilər. Tətilləri dağıtmaq üçün də zorakılıq tətbiq olunurdu. Fəhlə tətillərindən qorxan sənayeçilər, iri torpaq sahibləri faşist hərəkatını dəstəkləməyə başladılar. Sosializm, kommunizm və xaos qorxusu faşistləri orta təbəqə üçün getdikcə daha cəlbedici edirdi. Bundan əlavə, Mussolini başa düşdü ki, xalq müharibədən sonra İtaliyanın daha çox ərazi ala bilməməsindən narazıdır. Bundan istifadə edərək millətçilik çağırışları ilə faşist təşkilatının tərəfdarlarını artırdı. Faşist hərəkatının sürətlə böyüməsi hansı səbəblərlə bağlı idi? 1922-ci ildə faşistlər hakimiyyətin onlara verilməsi tələbi ilə Romaya yürüş elan etdilər. İtaliya kralı Mussolİnini Baş nazir təyin etdi. Mussolini faşist diktaturası yaratmaq üçün tədbirlər gördü. Hökumətə və Baş nazirə qanun qəbul etmək, katolik kilsəsini, monarxiyanı və ya dövləti tənqid edən istənilən nəşrləri qadağan etmək ixtiyarı verildi. Polis geniş səlahiyyətə malik idi. Demokratik azadlıqları tamamilə ləğv edən qanun qəbul olundu. Qeyri-məhdud faşist diktaturası yaradıldı. Digər siyasi partiyalar və təşkilatların fəaliyyəti qadağan edildi. |  | İtaliyada totalitar rejimin Almaniyadan daha tez yaranmasının səbəb və nəticələrini izah edin. Faşist hökuməti İtaliya xalqı üzərində tam nəzarəti bərqərar etmək üçün müxtəlif vasitələrdən istifadə etdi. Mətbuat, mədəniyyət və digər bütün sahələr faşist dövlətinin nəzarətinə keçdi. Onlardan təbliğat aparmaq üçün istifadə olunurdu. Təbliğat ölkədə tək fikirli faşist cəmiyyəti qurmaq məqsədi daşıyırdı. İtalyan faşist təbliğatı, əsasən, “Mussolini həmişə haqlıdır” kimi şüarlardan ibarət idi. Faşizm ideyalarını təbliğ etmək və əhaliyə nəzarət etmək üçün müxtəlif təşkilatlar yaradılırdı. Uşaq və gənclər təşkilatı onları nizam-intizamlı və müharibəsevər ruhda yetişdirmək məqsədilə yaradılmışdı. Faşistlər ailəni dövlətin sütunu, qadını isə ailənin təməli kimi göstərirdilər. Mussoliniyə görə, İtaliyada uşaq və gənclərə faşizm ideyalarının təbliği Yerdə, göydə və hər yerdə qarşımızda duran Duçenin şəkilləri ziyalı yaltaqlığının və köləliyin ən rəzil nümunəsi olan sözlərlə müşayiət olunurdu. Şairlər, yazıçılar, rəssamlar, memarlar bir-biri ilə qulluq yarışında idilər. (Mariya Macciokki. Faşizmin analizi)