1980-ci il. Türkiyədə hərbi çevriliş Yeni hərbi çevriliş 1970-ci illərdə Türkiyədə baş verən siyasi böhranlar tez-tez hökumət dəyişikliyinə səbəb olurdu. Bu isə ölkədə mövcud siyasi və iqtisadi problemlərin həll edilməsinə imkan vermirdi. Tətil hərəkatı güclənirdi. Siyasi gərginliyin artması və iqtisadi tənəzzül nəticəsində ölkədə vəziyyət pisləşdi. Belə bir siyasi şəraitdə 1980-ci ildə yeni hərbi çevriliş baş verdi. Türkiyə Böyük Millət Məclisi buraxıldı, konstitusiyanın fəaliyyəti dayandırıldı. 1983-cü ildə fövqəladə vəziyyət ləğv edildi və seçkilərin keçirilməsinə icazə verildi. Turqut Özal Baş nazir oldu. Onun dövründə Türkiyənin iqtisadi inkişafında ixraca daha çox önəm verildi. O, xarici sərmayənin ölkəyə daxil olmasına imkan verməklə işsizliyin azaldılmasına çalışırdı. Azad bazar iqtisadiyyatını təmin etmək üçün dövlətin iqtisadiyyata müdaxiləsi azaldıldı. “Ölkənin ən vacib məsələsi iqtisadiyyatdır”, - deyən Özalın xarici siyasəti də iqtisadi yönümlü idi. Türkiyədə fövqəladə vəziyyət |  | Terrorizmə qarşı mübarizə 1970-80-ci illərdə ASALA (Ermənistanın azadlığı naminə gizli erməni ordusu) erməni terror təşkilatı Türkiyəyə qarşı terrorlar həyata keçirdi. Sonralar bu terror təşkilatı Azərbaycana qarşı da terrorçuluq fəaliyyəti göstərmişdi. Həmçinin PKKnın (Kürd İşçi Partiyası) terrorçuluq və separatçılıq fəaliyyəti Türkiyənin yüksəlişinə mənfi təsir göstərdi. Türkiyə müasir dövrdə 1990-cı illər Türkiyəsi üçün iqtisadi böhran və qeyri-sabit siyasi vəziyyət səciyyəvi idi. Gəlirlərin bölüşdürülməsində ədalətsizlik və korrupsiya ölkənin əsas sosial problemlərindən birinə çevrildi. Xarici dövlətlərin əlində alətə çevrilən PKK-nın terrorçuluq fəaliyyəti genişləndi. 2000-ci illərin əvvəllərində iqtisadi böhran kəskinləşdi. Belə bir şəraitdə Rəcəb Tayyib Ərdoğanın rəhbərlik etdiyi Ədalət və İnkişaf Partiyası hakimiyyətə gəldi. Siyasi sabitliyin yaranması və həyata keçirilən islahatlar Türkiyənin iqtisadi inkişafına müsbət təsir göstərdi. Rəcəb Tayyib Ərdoğan Azərbaycanın strateji müttəfiqi olan Türkiyə bölgənin ən güclü dövlətlərindən birinə çevrildi. Qabaqcıl hərbi texnologiyaların sürətli inkişafı və yerli avtomobilin istehsal edilməsi müasir Türkiyənin uğurlarından biridir.