Müharibənin genişlənməsi 1940-cı ildə Afrika ərazisi də hərbi əməliyyatlar meydanına çevrildi. Buradakı italyan ordusu genişmiqyaslı hücum əməliyyatlarına başladı. Böyük Britaniya qoşunları İtaliya ordusunun Misirə hücumunun qarşısını ala bildi. Hitler alman korpusunu italyanların köməyinə göndərdi. Onların Süveyş kanalını tutmaq cəhdi nəticəsiz qaldı. Faşistlər bu məğlubiyyətin əvəzini Balkanlarda çıxdılar. İtaliya ordusu Albaniya ərazisindən Yunanıstana hücum etdi. İngilislər yunanların köməyinə gəldi. Ancaq alman və italyan qüvvələrinin birgə hücumları nəticəsində 1941-ci ilin yazında Yuqoslaviya və Yunanıstan təslim oldu. İtalyan ordusu Yunanıstan dağlarında Böyük Britaniyanın Almaniya və müttəfiqlərinə qarşı mübarizəsini necə qiymətləndirirsiniz? |  | “Üçlər paktı" 1940-cı ilin sentyabrında Berlində Almaniya, İtaliya və Yaponiya arasında “Üçlər paktı” deyilən müqavilə imzalandı. Paktda nəzərdə tutulmuşdu: Yaponiya Avropada yeni nizamın yaradılmasında Almaniya və İtaliyanın rəhbərliyini tanıyır və hörmətlə yanaşır. Almaniya və İtaliya Asiyada yeni nizamın yaradılmasında Yaponiyanın rəhbərliyini tanıyır. Bu pakt imzalandıqdan dərhal sonra qüvvəyə minir və on il ərzində qüvvədə qalır. Dövlətlərdən hər hansı biri mövcud müharibədə iştirak etməyən bir dövlət tərəfindən hücuma məruz qalardısa, digərləri ona hərbi, siyasi və iqtisadi yardım etməyə borclu idi. Sovet İttifaqına da bu pakta qoşulmaq üçün təklif göndərilmişdi. Lakin SSRİ-nin irəli sürdüyü bəzi şərtlərin Almaniya tərəfindən qəbul olunmaması onun pakta qoşulmasına imkan vermədi. Sonradan Macarıstan, Rumıniya və Bolqarıstan dövlətləri də bu müqaviləyə qoşuldu. “Üçlər paktı”nm imzalanması Sizcə, "Üçlər paktı"nı dünyanın yenidən bölüşdürülməsi hesab etmək olarmı?