Rus ordusu Çeçenistanda

Müstəqillik uğrunda cərəyan edən hadisələrin mərkəzi Şimali Qafqaz oldu. 1990-cı ilin yazında Çeçen Xalq Konqresi Çeçenistanın müstəqilliyi haqqında qətnamə qəbul etdi. İstefada olan general Cövhər Dudayev Çeçen Respublikasının prezidenti seçildi. Cövhər Dudayev Çeçenistanı mərkəzi hakimiyyətə tabe etmək üçün Rusiya ora qoşun yeritdi. 1994-1996-cı illəri əhatə edən Birinci çeçen müharibəsi başladı. Müharibənin gedişində C.Dudayev öldürülsə də, vəziyyət dəyişmədi. Bağlanan sazişə əsasən rus qoşunları Çeçenistanı tərk etdi. |  | Çeçenistanın statusunun həlli məsələsi beş il müddətinə təxirə salındı. 1999-cu ilin payızında Çeçenistan ətrafında vəziyyət yenidən kəskinləşdi. İkinci çeçen müharibəsi başladı. Müharibəyə daha ciddi hazırlaşan Rusiya istəyinə nail olmağı bacardı. Sizcə, İkinci Çeçen müharibəsində Rusiyanın qələbə qazanmasına hansı amil səbəb oldu? Qonşu dövlətlərlə problemlər 1991-ci ilin dekabrında SSRİ dağıldıqdan sonra onun tərkibindən ayrılan respublikalar Müstəqil Dövlətlər Birliyini (MDB) yaratdı. Baltikyanı respublikalardan başqa, keçmiş sovet respublikalarının hamısı MDB-də təmsil olundu. Rusiya keçmiş sovet məkanında nüfuzunu və varlığını MDB çərçivəsində səmərəli əməkdaşlıq mexanizmi əsasında davam etdirmək niyyətində idi. Birlik Rusiyanın aparıcı rolunu saxlamaq şərtilə möhkəm geosiyasi ittifaqa çevrilməli idi. MDB-yə daxil olan bir sıra dövlətlər arasında həll olunmamış problemlər, münaqişələr var idi.