Bəşəriyyət əleyhinə törədilmiş bu böyük cinayət nəticəsində on minlərlə insan həlak oldu. Avqustun 8-də SSRİ Yaponiyaya müharibə elan etdi. 1945-ci il sentyabrın 2-də Yaponiya təslim aktını İmzaladı. İkinci dünya müharibəsi başa çatdı. ABŞ-nin atom bombasından istifadə etməklə öz gücünü nümayiş etdirməsi fikrinə münasibət bildirin. Hirosima atom bombasından sonra |  | Müharibənin yekunları Təqribən 70 milyon insanın həlak olması ilə nəticələnən İkinci dünya müharibəsi bəşər tarixinin ən qanlı hadisəsi idi. Altmışdan çox dövlətin iştirak etdiyi bu müharibə faşist blokunun məğlubiyyəti İlə bitdi. Dörd trilyon dollara çatan müharibə xərcləri ölkələrin İqtisadiyyatına böyük zərbə vurdu, on minlərlə şəhər və kənd dağıdıldı. Müharibə nəticəsində Qərbi Avropanın dünya siyasətində rolu zəiflədi. SSRİ və ABŞ dünyanın əsas gücləri oldu. Lakin ABŞ hərbi-siyasi və iqtisadi cəhətdən daha üstün idi. Asiya və Afrikada müstəmləkəçilik əleyhinə hərəkat gücləndi. Sovet qoşunları tərəfindən işğal olunmuş Şərqi Avropa ölkələrində sosialist rejimləri quruldu. Avropa İki düşərgəyə - kapitalist Qərbinə və sosialist Şərqinə bölündü. İdeoloji mübarizə onlar arasında münasibətlərin kəskinləşməsinə səbəb oldu. İkinci dünya müharibəsinin əsas nəticələrindən biri də Birləşmiş Millətlər Təşkilatının yaradılması oldu. Müharibənin qalibi olan böyük dövlətlər - Fransa, Çin, Böyük Britaniya, SSRİ və ABŞ BMT Təhlükəsizlik Şurasının daimi üzvləri oldu. İkinci dünya müharibəsinin dəhşətləri dünyada sülhün qorunmasının vacibliyini bir daha təsdiq etdi. İkinci dünya müharibəsinin dəhşətləri Stalinqrad döyüşü barədə əlavə məlumatlar toplayaraq təqdimat hazırlayın.