1915-ci ilin mart ayı idi. İngilis-fransız donanmasının ağır bombardmanı nəticəsində Seyid Əlinin xidmət etdiyi topçu batareyası heyətinin əksəriyyəti ya həlak olmuş, ya da ki ağır yaralanmışdı. Yalnız Seyid Əli və dostu döyüş qabiliyyətinə malik idi. Bu zaman nəhəng bir ingilis gəmisi boğazdan keçməyə çalışırdı. Dostunun köməyi ilə 215 kiloqramlıq mərmini belinə alan Seyid Əli onu topa yerləşdirib atəş açdı. Vurulan ingilis gəmisi yavaş-yavaş boğazın sularına batdı. Bu igidliyinə görə Seyid Əliyə onbaşı rütbəsi verildi. Sonralar Seyid onbaşıdan mərmini götürüb şəkil çəkdirməyi xahiş etdilər. O nə qədər cəhd etsə də, mərmini qaldıra bilmədi. Buna görə də hərbi mətbuat üçün mərminin taxta maketi ilə şəkil çəkdirmək məcburiyyətində qaldı. Sizcə, nə üçün Seyid onbaşı döyüşdə göstərdiyi igidliyi adi vəziyyətdə təkrarlaya bilmədi? |  | İngilis ordusunun təslim olması Bu zaman ingilislərin İraqı ələ keçirmək üçün başlatdıqları hücumun da qarşısı alındı. Bağdada can atan ingilis qoşunları Kutül-Amarə döyüşündə mühasirəyə düşdü və təslim oldu. Çanaqqala döyüşü barədə təqdimat hazırlayın. 1916-cı il əməliyyatları Almaniya ordusu 1916-cı ilin fevralında Verden yaxınlığında Fransa üzərinə hücuma keçdi. On aya yaxın davam edən bu vuruşma tarixə “Verden qəssabxanası” adı ilə daxil oldu. Bu döyüşdə fransızlar bir milyona yaxın canlı qüvvə itirsələr də, alman ordusunun hücumunu dayandıra bildilər. Bundan istifadə edən ingilis-fransız qüvvələri yayda Somma çayı sahilində ilk böyük hücum əməliyyatına başladı. Bu döyüşdə ingilislər ilk dəfə tanklardan istifadə etsələr də, çox cüzi məsafədə irəliləyə bildilər. Alman ordusu döyüşdə