Genetik klonlaşdırma elm adamları orqanizmə yeni xüsusiyyətlər vermək üçün yeni genlər təqdim edə bildilər. Genetik mühəndisliyin başqa istiqaməti klonlaşdırmadır. Bu, irsiyyəti təyin edən genlərin kimyəvi zəncirləri olan DNT*-nin eyni nüsxələrinin yaradılmasıdır. Klonlaşdırma, əslində, elm adamlarına eyni olan həm bitkiləri, həm də heyvanları çoxaltmağa imkan verir. Genetika ilə bağlı tədqiqatların gündəlik həyata tətbiqi xüsusilə kənd təsərrüfatında bir çox irəliləyişlərə səbəb olmuşdur.
★ | DNT (Dezoksiribonuklein turşuları) canlı orqanizmdə genetik məlumatı saxlayan və ötürən yüksək molekullu təbii üzvi birləşmədir. O, ali orqanizmlərdə, bakteriya və bir çox viruslarda genetik məlumatın daşıyıcısıdır.
“Yaşıl inqilab” 1960-cı illərdə bütün dünyada kənd təsərrüfatı alimləri “Yaşıl inqilab” adlı kampaniyaya başladılar. Bu bütün dünyada ərzaq istehsalını artırmaq cəhdi idi. Alimlər gübrələrin, pestisidlərin* və müxtəlif bitkilərin yüksək məhsuldar, xəstəliklərə davamlı ştammlarının istifadəsini təşviq edirdilər.
★ | Pestisidlər kənd təsərrüfatında becərilən mədəni bitkiləri və məhsulları ziyanvericilərdən qorumaq, eləcə də bitkilərin məhsuldarlığını artırmaq üçün istifadə olunan kimyəvi zəhərli maddələrdir.
“Yaşıl inqilab” dünyanın bir çox yerlərində aclığın qarşısını almağa və məhsuldarlığı |  | artırmağa kömək etdi. Ancaq “Yaşıl inqilab”ın mənfi tərəfləri də var idi. Gübrə və pestisidlərin tərkibində çox vaxt xərçəngə səbəb ola biləcək və ətraf mühiti çirkləndirən təhlükəli kimyəvi maddələr var. Həmçinin daha çox məhsul əldə etmək üçün kimyəvi maddələrin və avadanlıqların dəyəri kiçik kəndli fermerlər üçün çox baha idi. Nəticə etibarilə onlar kənd təsərrüfatındakı irəliləyişlərdən az faydalanırdılar. Bəzi hallarda fermerlər daha böyük kənd təsərrüfatı şirkətləri tərəfindən bazardan sıxışdırılıb çıxarıldı. Yaşıl inqilabın müsbət və mənfi tərəflərini təhlil edin Ədəbiyyat İkinci dünya müharibəsindən sonra ədəbiyyatda yeni inkişaf mərhələsi başlandı. Müharibə və onun dəhşətləri ədəbiyyatın əsas mövzularından birinə çevrildi. Əziz Nesin və Yaşar Kamalın əsərləri bu dövrdə türk ədəbiyyatının inkişafında xüsusi rol oynadı. Böyük Britaniyalı yazıçı Ceyms Oldricin “Diplomat” əsəri XX yüzilliyin 40-cı illərində Cənubi Azərbaycanda baş verən demokratik hərəkata aid hadisələrdən bəhs edir. İncəsənət İkinci dünya müharibəsindən sonra ABŞ Qərb incəsənət dünyasına, əsasən, hakim oldu. Abstraksionizm* II Dünya müharibəsindən sonra incəsənətin ən populyar forması idi.
★ | Abstraksionizm cisim və hadisələrin real təsvirini rədd edən sənət istiqamətidir.
1980-ci illərdə bəzilərinin postmodern adlandırdığı üslublar meydana çıxdı. Postmodernizm* ənənəvi elementlərin və texnikanın, o cümlədən təkcə rəsm üslublarının deyil, həm də sənətkarlığın canlanması ilə əlamətdardır. Postmodernizm müxtəlif əsərlərdə tək bir həqiqətin olmasını rədd edir.