9 | VERSAL- VAŞİNQTON SİSTEMİ Versal müqaviləsi, Millətlər Cəmiyyəti, Mandat sistemi, Vaşinqton konfransı, təzminat problemi, Lokarno konfransı

Birinci dünya müharibəsində qalib gəlmiş dövlətlər Almaniya və onun müttəfiqləri ilə sülh müqavilələrini hazırlamaq üçün 1919-cu il yanvarın 18-də Parisdə sülh konfransına başladı. Konfransın bu tarixdə və Versal sarayında başlaması təsadüf deyildi. Fransa bununla Almaniyadan qisas almaq istəyirdi. Çünki 1871-ci il yanvarın 18-də Versal sarayında Almaniya imperiyası elan edilmişdi. Məğlub dövlətlər və müharibə bitməmiş separat sülh müqaviləsi imzalayaraq müharibədən çıxmış Sovet Rusiyası konfransa dəvət edilməmişdi. Almaniya və onun müttəfiqləri ilə imzalanan müqavilələr ABŞ prezidenti Vudro Vilsonun “14 maddə” prinsipi əsasında hazırlanmalı idi. |  | Vudro Vilsonun “14 maddə”sinin bəzi prinsipləri
gizli diplomatiya-dan imtina edilməsi | silahların və hərbi qüvvələrin azaldılması | hər bir xalqın öz müqəddəratını təyin etməsi
Tezliklə konfransda ziddiyyətlər özünü büruzə verdi. Müharibədən əvvəl bağlanmış gizli müqavilələr və razılaşmalar Vilsonun irəli sürdüyü öz müqəddəratını təyinetmə prinsipi ilə ziddiyyət təşkil edirdi. Fransa Almaniyanı cəzalandırmaq üçün onun bütün silahlarından məhrum edilməsini, müharibə xərcləri üçün böyük təzminat ödəməsini istəyirdi. Nəyə görə alman nümayəndəsi digər ölkə nümayəndələrindən fərqli olaraq, masanın əks tərəfində oturmuşdu?

Müttəfiq nümayəndə heyətlərinin qarşısında oturmuş alman nümayəndəsi Güzgülü salonda
müqaviləni imzalayır. Versal, 28 iyun 1919-cu il. Uilyam Orpenin təsviri