11 | ALMANİYA VƏ İTALİYA Veymar Respublikası, inflyasiya, totalitar dövlət, antisemitizm, Benito Mussolini

Veymar Respublikası Birinci dünya müharibəsi Almaniyada siyasi və sosial-iqtisadi vəziyyəti pisləşdirdi. 1918-ci ilin noyabrında baş vermiş inqilab nəticəsində monarxiya devrildi və respublika elan edildi. Bundan sonra Almaniya Antanta ilə atəşkəs imzaladı. Sonralar Almaniyada belə bir mif yarandı ki, guya Almaniya müharibə meydanında məğlub olmamış, inqilab nəticəsində müharibəni bitirməyə məcbur olmuşdur. Bu, Almaniya üçün arxadan zərbə kimi dəyərləndirilmişdir. 1919-cu ildə Veymar şəhərində fəaliyyətə başlayan Müəssislər Məclisi Almaniyanın yeni konstitusiyasını qəbul etdi. Ona görə də bu konstitusiyanın qüvvədə olduğu dövr (1933-cü ilədək) Almaniyada Veymar Respublikası adlanır. Veymar Respublikası yarandığı gündən siyasi və sosial-iqtisadi problemlərlə üzləşdi. Çünki respublikanın müdrik və qətiyyətli siyasi liderləri yox idi. Almaniyada inqilab dövründə yeniyetmənin edam edilməsi. (Foto Bundesarxiv) Fotoları təhlil edin. Sizcə, foto təbliğat məqsədi daşıyır, yoxsa gerçəkliyi əks etdirir? Mülahizələr irəli sürün və fikirlərinizi araşdırma apararaq əsaslandırın. |  | Tarixi şəxsiyyətlərin fəaliyyətini sosial qrupların mənafeyi baxımından təhlil etməklə onlara münasibət bildirin. 1923-cü ildə Rur bölgəsinin Fransa və Belçika tərəfindən işğalına qarşı alman hökuməti passiv müqavimət siyasətini həyata keçirdi. Alman işçiləri tətilə başladılar və hökumət onların maaşlarını kağız pul çapını artırmaqla ödəyirdi. Bu isə Almaniyada inflyasiyanı daha da gücləndirdi. Alman pulu o qədər dəyərsizləşmişdi ki, işçilər həftəlik maaşlarını evə aparmaq üçün əl arabalarından istifadə edirdilər. İnsanlar odundan ucuz olduğu üçün kağız pulu ocaqda yanacaq kimi yandırırdılar. İnflyasiya dövründə Almaniyada bir qadın mağazada olarkən bir səbət pulu unutmuşdu. Qayıdanda pul orada idi, amma səbət oğurlanmışdı. Çünki adi səbət onun içindəki puldan daha dəyərli idi. Kağız puldan oyuncaq hazırlayan uşaqlar