Qafqaz XIX yüzillikdə

Müsəlman əhaliyə qarşı milli və dini zülm siyasətinin yeridilməsi nəticəsində onların bir hissəsi Osmanlı dövlətinin ərazisinə köçdü. Əvəzində bölgəyə rus kəndlilərinin köçürülməsinə başlanıldı. Qafqaza erməni və rusların köçürülməsinin hansı oxşar cəhətləri vardır? Rusiya XX yüzilliyin əvvəllərində XX yüzilliyin əvvəllərində Rusiya sosial-iqtisadi cəhətdən ABŞ və Qərbi Avropa ölkələrindən geri qalırdı. Dünya iqtisadi böhranı bir sıra sənaye müəssisələrinin fəaliyyətinin dayanmasına, işsizliyin artmasına və fəhlə tətillərinin baş verməsinə səbəb olurdu. Belə bir şəraitdə baş verən rus-yapon müharibəsindəki (1904-1905) məğlubiyyət ölkədəki sosial-iqtisadi vəziyyəti daha da ağırlaşdırdı. Nəticədə 1905-1907-ci illərdə Rusiyada inqilab baş verdi. İnqilabi qüvvələrin islahat tələbləri və əsarət altında olan xalqların milli azadlıq mübarizəsi çar hökumətini güzəştə |  | getməyə məcbur etdi. Müəyyən siyasi azadlıqlar verildi. Məhdud qanunvericilik səlahiyyətlərinə malik olan Dövlət Dumasına seçkilər keçirildi. Deputatlarla hökumət arasında olan ziddiyyətlər dumaların buraxılmasına səbəb olurdu. İkinci Dövlət Dumasının qovulması ilə inqilab başa çatdı. Birinci rus inqilabının baş verməsinə səbəb olan amillər hansılardır? Kəndli çıxışlarının qarşısını almaq və kənddə özünə sosial dayaq yaratmaq məqsədilə çar hökuməti aqrar islahat həyata keçirdi. İslahatın əsas məqsədlərindən birini kənd icmalarının dağıdılması və xırda mülkiyyətçiliyin inkişaf etdirilməsi təşkil edirdi. Digər mühüm vəzifə Sibir, Altay kimi aqrar rayonlarda kəndlilərin torpaqla təmin olunması idi. Bu islahatlar kənddə sosial təbəqələşmənin güclənməsinə səbəb oldu. Aqrar islahatın əsas istiqamətləri hansılar idi?