Sizcə, Lokarno paktının Avropada yeni sülh dövrünün başlanğıcı kimi qiymətləndirilməsi doğru idimi?
Frenk Kelloq | Aristid Brian
Almaniyanın 1926-cı ildə Millətlər Cəmiyyətinə daxil olması ilə yeni əməkdaşlıq ruhu daha da gücləndi. İki il sonra dünyanın əksər dövlətləri tərəfindən imzalanan Brian-Kelloq paktı* ilə bu əməkdaşlığın coğrafiyası genişləndi.
★ | Brian-Kelloq paktı ABŞ dövlət katibi Frenk Kelloq və Fransa xarici işlər naziri Aristid Brianın təşəbbüsü ilə imzalanmışdır. 1929-cu ildə SSRİ də bu pakta qoşulmuşdu.
|  | Brian-Kelloq paktının imzalanması Hər iki paktda anlaşılmazlıq və münaqişələrin sülh yolu ilə həll edilməsi nəzərdə tutulurdu. Brian-Kelloq paktını imzalayan bəzi dövlətlərin, xüsusilə İngiltərə və Fransanın qeyri-səmimi siyasətləri nəticəsində onun ömrü uzun olmadı. Yaponiya, Almaniya və İtaliyanın 1930-cu illərdə həyata keçirdikləri təcavüzkar siyasət isə bu paktın əhəmiyyətini itirməsi ilə nəticələndi. Beləliklə, qısa sürən sülh və əməkdaşlıq dövründən sonra dünya yeni bir müharibəyə sürükləndi. Anlaşılmazlıq və münaqişələrin sülh yolu ilə həll edilməsi həmin dövrdə mümkün idimi? Müasir dövrlə əlaqələndirərək müzakirə edin.

1925-ci il. Lokarno (İsveçrə) konfransı