Çində milli azadlıq hərəkatı

Milli azaqlıq hərəkatına Sun Yatsenin rəhbəri olduğu Homindan Partiyası (Milli Partiya) başçılıq edirdi. Partiyanın əsas məqsədi ölkəni xarici dövlətlərin asılılığından xilas edib müstəqil demokratik respublika yaratmaq idi. 1921-ci ildə parlamentin fövqəladə iclasında Sun Yatsen prezident seçilsə də, ölkənin şimalında hakim təbəqə olan hərbifeodal qüvvələr onu tanımaqdan imtina etdilər. Sun Yatsen sovet Rusiyasından fəal dəstək alırdı. Onun Çin Kommunist Partiyasının (ÇKP) lideri Mao Tszedun ilə ittifaqa girməsi genişlənməkdə olan milli azadlıq hərəkatında inqilabi ordunun və müvəqqəti hökumətin yaradılmasına səbəb oldu. Bu, ölkə daxilində hərbi-siyasi ziddiyyətləri getdikcə dərinləşdirdi. Nəticədə, SSRİ və Qərb yönümlü qüvvələr formalaşdı. Milli azadlıq hərəkatı tədricən vətəndaş müharibəsi ilə əvəz olundu. Çində milli azadlıq hərəkatının vətəndaş müharibəsinə çevrilməsinin səbəbi nə idi? 1925-ci ildə Sun Yatsen homindançılardan və kommunistlərdən ibarət Çin Milli hökumətinin qurulduğunu elan etdi. Lakin onun ölümündən sonra Milli hökumətin baş komandanı Çan Kayşi çevriliş edərək hakimiyyətə gəldi. O, Nankində 1927-ci ildə yeni hökumət qurub, kommunistlərlə ittifaqı |  | pozaraq Qərb meyilli siyasət yürütməyə başladı. Homindançılarla kommunistlər arasında baş verən vətəndaş müharibəsi yapon təcavüzkarlarının ölkəyə hücum etməsinə şərait yaratdı. 1936-cı ildə homindançılarla kommunistlər vahid antiyapon cəbhə yaradıb, işğalçılara qarşı milli azadlıq hərəkatına başladılar. İkinci dünya müharibəsində Yaponiya məğlub edildikdən sonra onlar arasında yenidən vətəndaş müharibəsi başladı. Çində vətəndaş müharibəsinin gedişi zamanı homindançılarla kommunistlər arasında razılığın əldə edilməsi hansı hadisə ilə bağlı idi? Çan Kayşi və Mao Tszedun