illərdə Avropa dövlətlərinin müharibədən sonrakı sərhədlərini müəyyən etmək üçün Vyana sülh konqresi çağırıldı. Rusiya, Avstriya və İngiltərə bir sıra ərazilər əldə etdi. Alman dövlətlərindən ibarət Almaniya İttifaqı yaradıldı. Təzminat* ödəməli olan Fransa əvvəlki sərhədlərinə qaytarıldı.
★ | Təzminat məğlub dövlətin qalib dövlətə verməli olduğu puldur.
Rusiyanın təşəbbüsü ilə inqilabları yatırmaq və Osmanlı dövlətinə qarşı mübarizə aparmaq məqsədilə Müqəddəs İttifaq yaradıldı. Bu ittifaqda Avstriya, Prussiya və Rusiya əsas rol oynayırdı. 1815-ci ilin yazında əsirlikdən qaçan Napoleon Fransada hakimiyyətini bərpa etdi. Lakin Vaterloo döyüşündə müttəfiqlərə məğlub olaraq yenidən sürgün edildi. Vyana konqresinin hansı mühüm nəticələri oldu? III Napoleon və Bismark Sedan döyüşündən sonra |  | Fransa XIX yüzilliyin ikinci yarısı- XX yüzilliyin əvvəllərində 1852-ci ildə Lui Napoleon III Napoleon adı ilə imperator elan edildi və Fransada İkinci imperiya quruldu. Bu dövrdə sənaye və ticarət inkişaf etdi. Sənaye çevrilişi başa çatdı. Vahid Almaniya dövlətinin yaranmasına yol verməmək üçün Fransa 1870-ci ildə Prussiya ilə müharibəyə başladı. Başda III Napoleon olmaqla Fransa ordusunun Sedan ətrafında məğlub olması xalq üsyanına səbəb oldu. Nəticədə İkinci imperiya devrildi və Fransa respublika elan olundu. 1871-ci il yanvarın 18-də Versalda Almaniya imperiyasının yaranması elan edildi. Fransa Respublikası ilə Almaniya imperiyası sülh bağladı. Sülhün şərtlərinə görə Fransa Elzas və Lotaringiya vilayətlərini Almaniyaya verməli və təzminat ödəməli idi. Fransanın Prussiyaya məğlub olmasının səbəblərini araşdırın. XX yüzilliyin əvvəllərində Fransa sənayenin inkişafı səviyyəsinə görə ABŞ, Böyük Britaniya və Almaniyadan geri qalırdı. Bununla belə, ölkədə aviasiya və avtomobil istehsalı sürətlə inkişaf edirdi. İnhisar birliklərinin sayı artırdı. Fransa kapital ixracına görə Böyük Britaniyadan sonra ikinci yerdə idi. Xarici siyasətdə əsas məqsəd Almaniyadan qisas almağa yönəlmişdi. Bu revanşizm (əvəzçıxma) siyasəti Fransanı Rusiya və Böyük Britaniya ilə yaxınlaşdırdı. XX yüzilliyin əvvəllərində Fransanın iqtisadisiyasi inkişaf xüsusiyyətlərini müəyyən edin.