Kalvin Kulic Dövlətin iqtisadiyyata müdaxiləsinin azaldılması siyasəti nəticəsində inkişaf baş verdi. ABŞ Prezidenti Kalvin Kulic hesab edirdi ki, hökumət sosial və iqtisadi problemləri həll etməməlidir. "Hökumət sosial və iqtisadi problemləri həll etməməlidir" fikrini necə dəyərləndirirsiniz? Mövzu ilə bağlı müzakirə aparın. Ancaq bütün amerikalılar rifah halında yaşamırdılar. Bir çoxları, xüsusən də kiçik fermerlər, afroamerikalılar və digər etnik azlıqlar daha məhdud imkanlara malik idilər. ABŞ-də sosial dəyişikliklər və irqi ayrı-seçkilik 1920-ci illərdə qadınlar daha çox hüquqlar əldə etdilər. Artan rifah qadınlar üçün daha çox iş imkanları açdı. ABŞ konstitusiyasına 19-cu düzəliş qadınların səsvermə hüququnu təmin etdi. Azərbaycanda qadınlara seçki hüququnun nə zaman verildiyini xatırlayın. |  | Bu dövrdə afroamerikalıların həyatında da dəyişikliklər baş verdi. Şimalda afroamerikalılar müəyyən iqtisadi və siyasi güc əldə etsələr də, hələ də iş və mənzil seçimində ayrı-seçkiliklə üzləşirdilər. İrqi zəmində artan gərginlik iğtişaşlara səbəb olurdu. 1920-ci illərdə çoxsaylı afroamerikalının ölkənin şimalındakı şəhərlərə gəlməsi gərginliyi daha da artırdı, onlara qarşı terrorçu və irqçi təşkilatlar yenidən fəallaşdı. Nəticədə afroamerikalılara qarşı zorakılıq halları çoxaldı. Afroamerikalılar da öz hüquqlarını müdafiə etmək üçün təşkilatlar yaratmağa başladılar. Onlar vətəndaş və səsvermə hüquqlarının təmin edilməsi, irqi ayrı-seçkiliyə son qoyulması üçün çalışırdı. 1920-ci illərdə afroamerikalıların irqçiliklə mübarizəsinin nəticələrini necə dəyərləndirirsiniz? Fundamentalizm adlı dini hərəkat 1920-ci illərdə çoxlu ardıcıl və siyasi güc qazandı. Onlar dövlət məktəblərində Təkamül nəzəriyyəsinin öyrədilməsinə etiraz edirdilər. Fundamentalistlər üç ştatda təkamül təliminin öyrədilməsini qadağan etməyə müvəffəq oldular. 1925-ci ildə bu qanunu pozan biologiya müəllimi Con Skopsun məhkəməsi ölkənin diqqətini çəkdi. Skops təqsirli bilindi, lakin Ali Məhkəmə qərarı ləğv etdi. Təkamül təlimi ilə bağlı mübahisələr müasir dövrdə də davam edir. ABŞ-də irqi zəmində artan gərginlik