Nasist rejiminə qarşı çıxanlar üçün həbs düşərgəsi Nasist rejiminə qarşı çıxanlar üçün həbs düşərgələri quruldu. Nasist partiyasından başqa, bütün siyasi partiyalar ləğv edildi. Həmkarlar ittifaqları nasistlərin nəzarətinə keçdi. Beləliklə, Hitler totalitar* dövlətin əsasını qoydu. 1934-cü ildə prezident Hindenburqun vəfatından sonra prezident idarəsi ləğv edildi. Son qərar verən və mütləq hökmdar səlahiyyətlərinə malik Hitler Almaniyanın füreri (rəhbər) oldu. Dövlət məmurları və əsgərlər fürerə şəxsi sədaqət andı içməli idilər. Nasistlər müxtəlif yollarla totalitar dövlətin yaradılmasını həyata keçirdilər.
★ | Totalitar dövlət cəmiyyət həyatının bütün sahələri üzərində tam (total) nəzarətin bərqərar olduğu dövlətdir.
Prezident Hindenburq və Hitler |  | Diktaturanın forması olan totalitar dövlət cəmiyyətin bütün sahələrinə - siyasi, sosial-iqtisadi və mədəni həyata tam (total) nəzarət etməyi qarşısına məqsəd qoyur, məqsədə nail olmaq üçün kütləvi təbliğat vasitələrindən istifadə edilirdi. Totalitar dövlətlərə tək lider və tək partiya rəhbərlik edir, hakimiyyət bölgüsü və fərdi azadlıqların təminatı rədd olunur, kütlələrin kollektiv iradəsi lider və ya siyasi partiya tərəfindən müəyyən edilirdi. Digər totalitar dövlətlərdə olduğu kimi, nasistlər də məqsədlərinə çatmaq üçün iqtisadi siyasət, kütləvi tamaşalar və təşkilatlanmadan istifadə edirdilər. Siyasi rəqiblərə qarşı terror və repressiya geniş şəkildə tətbiq olunurdu. Nasistlərin iqtisadi siyasəti Hitler işsizliyi aradan qaldırmağa və iqtisadi böhrana son qoymağa çalışırdı. Hərbi sənayenin inkişaf etdirilməsi nasistlərin iqtisadi siyasətinin əsaslarından birini təşkil edirdi. Kütləvi silahlanma proqramı işsizlik problemini həll etmək üçün əsas vasitə idi. Bir neçə il ərzində işsizlik xeyli azaldıldı. Böhranın aradan qaldırılması almanların bir çoxunun Hitleri və nasistləri qəbul etməsinə səbəb olan mühüm amil oldu. Təbliğat və təşkilatlanma Alman xalqını Hitler siyasətinin alətinə çevirmək üçün kütləvi nümayişlər və tamaşalardan istifadə olunurdu. Kilsələr, ibtidai və orta məktəblər, universitetlər nasist totalitar dövlətinin nəzarəti altına alındı. Dövlət qulluqçuları, müəllimlər, qadınlar, fermerlər, həkimlər və hüquqşünaslar üçün nasist peşə təşkilatları yaradıldı. Bundan əlavə, uşaq və gənclər təşkilatlarında nasist ideyaları təbliğ edilirdi. Nasist peşə təşkilatlarının yaradılması hansı məqsədi daşıyırdı?