İncəsənət: yeni xüsusiyyətlər 1918-ci ildən sonra bədii cərəyanlar, əsasən, müharibədən əvvəlki inkişafı əks etdirirdi. Məsələn, abstrakt sənət getdikcə populyarlaşdı. Nəticədə sürrealizm (real olmayan) bədii cərəyanı yarandı. Bu hərəkat maddi dünyadan kənarda reallıq axtarırdı. Fantaziyaları, yuxuları və hətta kabusları təsvir etməklə sürrealistlər fiziki görünüşlər dünyasından kənarda mövcud olan daha böyük reallığı göstərməyə çalışırdılar. İspan Salvador Dali sürrealizmin görkəmli nümayəndəsi idi. Dali adi əşyaları normal görünüşlərindən fərqli təsvir edirdi. Yeni sənət növlərini hamı qəbul etmir, bəziləri tənəzzül kimi qiymətləndirirdilər. Xüsusilə bu, nasist Almaniyasında belə idi. 1920-ci illərdə Veymar Almaniyası müasir incəsənət və elmlər üzrə Avropanın əsas mərkəzlərindən biri idi. Lakin nasistlər müasir incəsənəti “degenerasiya” (geriləmə, pozulma) adlandıraraq rədd etdilər. |  | Salvador Dali SSRİ-də və nasist Almaniyasında mədəniyyət sahəsində həyata keçirilən siyasəti müqayisə edin. Musiqi janrları arasında seçilən caz sırf Amerika musiqisi deyil, Afrikanın ənənəvi musiqisini və rəqslərini özündə birləşdirən musiqi növüdür. ABŞdə, əsasən, afroamerikalı sənətçilərin ifa etdiyi bu janra bəzən də müstəmləkəçilik səbəbi ilə ingilis və Amerika yerlilərinin (hinduların) musiqisinin təsirləri olmuşdur. Caz orkestri Mədəniyyətlərarası əlaqələr musiqinin inkişafına necə təsir göstərə bilər?