Sardiniya və Avstriya arasında döyüş

İtaliyanın birləşdirilməsi XIX yüzilliyin birinci yarısında İtaliya siyasi cəhətdən dağınıq vəziyyətdə idi. İqtisadi cəhətdən ölkənin ən inkişaf etmiş hissəsi Sardiniya krallığı hesab olunurdu. Digər inkişaf etmiş bölgə olan Lombardiya Venesiya ilə birlikdə Avstriyanın hakimiyyəti altında idi. İtaliya dövlətlərindən yalnız Sardiniyada konstitusiya qəbul edilmişdi. İtaliyanın birləşdirilməsi uğrunda mübarizəyə Sardiniya krallığı başçılıq edirdi. Fransa ilə ittifaq bağlayan Sardiniya Avstriyaya qarşı müharibəyə başladı. 1859-cu ildə baş vermiş döyüşdə avstriyalılar məğlub edildi. Lombardiya azad edildi. Növbəti ildə xalq qəhrəmanı Cüzeppe Haribaldinin rəhbərlik etdiyi dəstələr Siciliya krallığını ələ keçirib Sardiniyaya birləşdirdi. Cüzeppe Haribaldi |  | 1861-ci ildə İtaliya krallığı yaradıldı. Avstriya Prussiya ilə müharibədə məğlub olduqdan sonra Venesiya İtaliyaya birləşdirildi. 1870-ci ildə Romanın tutulması nəticəsində İtaliyanın birləşdirilməsi başa çatdı. Roma İtaliya krallığının paytaxtı oldu. Siyasi pərakəndəliyin başa çatması ölkənin iqtisadi inkişafına səbəb oldu. İtaliyanın birləşdirilməsinin hansı nəticələri oldu? İtaliyanın birləşdirilməsi gedişində iki mühüm vəzifə həll edildi: ölkənin şimal-şərqi Avstriya zülmündən azad edildi; vahid dövlət yaradıldı. Bir müddət sonra İtaliya, Almaniya və Avstriya- Macarıstan arasında baş verən siyasi yaxınlaşma nəticəsində Üçlər ittifaqı yaradıldı. İtaliya mümkün Fransa təhlükəsinə qarşı Almaniyaya kömək edəcəyinə və Avstriya-Macarıstanla Rusiya arasında baş verəcək münaqişədə bitərəf qalacağına dair öhdəlik götürdü. İtaliya və Almaniyanın birləşdirilməsi prosesini müqayisə edin.