★ | Postmodernizm (modernizm sonrası) XX yüzilliyin ikinci yarısında incəsənətdə, ədəbiyyatda və s. bütün formaları, qaydaları, ehkamları inkar edən, onları sintetik və qarışıq şəkildə təqdim edən cərəyandır.
XX yüzilliyin sonlarında bir çox rəssamlar yeni sənət formaları yaratmaq üçün rəqəmsal kameralar və kompüter proqramları kimi inkişaf etməkdə olan texnologiyalardan istifadə edirdilər. Bu yeni sənət formaları tez-tez interaktiv olur və onlar tamaşaçıya sənət əsərinin istehsalına təsir etmək imkanı verirdi. Populyar mədəniyyət Sivilizasiyanın başlanğıcından bəri insanlar üçün mədəniyyətlərarası əlaqə mühüm əhəmiyyət kəsb etmişdir. Texnologiyanın inkişafı sayəsində bu, müasir dövrdə daha sürətli baş verir və daha geniş əraziləri əhatə edir. Mədəni mübadilə sürətlənir. Mədəniyyət mübadiləsinə töhfə verən bütün texnologiyalar arasında televiziya, kino və digər kütləvi informasiya vasitələri xüsusilə fərqlənir. ABŞ Qərbdə və qismən dünyada populyar mədəniyyətin formalaşmasında ən güclü qüvvə idi. Kino, televiziya və musiqi vasitəsilə ABŞ öz ideyalarını və dəyərlərini dünyada milyonlarla insana təbliğ edirdi. Eyni zamanda digər ölkələr Amerika mədəniyyətinin təsirinə etiraz edirdilər. Onu çox vaxt “mədəni imperializm” adlandırırdılar. Bəzi xalqlar öz mədəniyyətlərinin amerikanlaşmasına müqavimət göstərmək üçün fəal tədbirlər görürdü. "Mədəni imperializm" nədir? Onu müasir həyatımızda hiss edirikmi? İkinci dünya müharibəsindən dərhal sonra kino ABŞ-nin populyar mədəniyyətinin yayılması üçün mühüm vasitə idi. 1960-cı İllərdə bütün dünyada televiziyadan istifadə ABŞ filmlərinin həm Avropa, həm də Amerika bazarlarında dominantlığına şərait yaratdı. Dünyada ən populyar musiqi formaları olan caz, rok və rep janrları afroamerikan musiqi formaları əsasında ABŞ-də yaranmışdı. Amerikanın populyar musiqisi dünyanın |  | müxtəlif bölgələrində yayıldıqca, yerli sənətkarlar onları özünəməxsus şəkildə təkmilləşdirirdilər. Rok ictimai və siyasi mövzuları özündə əks etdirirdi. Müharibə, irqi ayrı-seçkilik, militarizm və s. pislənirdi. Cazın Azərbaycan musiqisinə təsirləri ilə bağlı təqdimat hazırlayın. Müharibədən sonrakı İllərdə idman həm populyar mədəniyyətin, həm də istirahət sənayesinin əsas sahəsinə çevrildi. Televiziya vasitəsilə İdman dünyada geniş yayıldı. Məsələn, Olimpiya oyunları dünyanın İstənilən yerindən yayımlanırdı. Əslində, bəzi idman təşkilatları əvvəlcə televiziya tədbirlərinə müqavimət göstərirdilər, çünki bunun bilet satışına zərər verəcəyindən qorxurdular. Lakin televiziya müqavilələrindən əldə edilən böyük gəlir onların fikirlərinin dəyişməsinə səbəb oldu. İdman dövlətlərarası münasibətlərə və biznesə də təsir göstərməyə başladı. Dövlətlərarası münasibətlərin idmana təsirinin bariz nümunəsi Olimpiya oyunlarıdır. SSRİ yarışlara qoşulandan sonra olimpiada Soyuq müharibənin bir hissəsi oldu, “silahsız müharibə” kimi tanındı. SSRİ olimpiadadan kommunist sistemini ictimai tərəqqinin ən yaxşı yolu kimi tanıtmaq üçün istifadə edirdi. Oyunların siyasi mahiyyəti başqa formalarda da öz ifadəsini tapırdı. ABŞ 1980-ci il Moskva olimpiadasını boykot etdikdən sonra SSRİ 1984-cü ildə Los-Anceles oyunlarında iştirakdan imtina etdi. İdmanın siyasiləşməsini necə dəyərləndirirsiniz?