Kolxozda taxıl yığımı Mədəniyyət sahəsində sosializm quruculuğunun aparılması da dövrün vacib problemi kimi qarşıda dururdu. Əsas diqqət bolşevik ideologiyasına uyğun mədəniyyətin qurulmasına yönəldildi. Təhsil əsas ideoloji təbliğat sahəsinə çevrildi. Ədəbiyyatda sosializm quruculuğunu tərənnüm edən əsərlər meydana gəldi. Rejimə istənilən səviyyədə “sədaqət” nümayiş etdirməyən ziyalılar təqib olunmağa başlandı. |  | Sosialist yenidənqurmalarının nəticəsində cəmiyyətin sosial tərkibi dəyişdi. Fəhlələr, kolxozçu kəndlilər, qulluqçular və ziyalılardan ibarət olan yeni bir cəmiyyət formalaşdı. Sosializm quruculuğunun iqtisadi və sosial tərəfləri ilə yanaşı, siyasi nəticəsi də oldu. Sosialist yenidənqurmalarının nəticələri ilə bağlı cədvəli doldurun.
SOSİALİST YENİDƏNQURMALARININ NƏTİCƏLƏRİ
İQTİSADİ |
SOSİAL |
MƏDƏNİ |
SİYASİ |
Ölkədə totalitar rejim bərqərar oldu. Bütün hakimiyyət Kommunist Partiyası rəhbərliyinin əlində cəmləşdi. Bütün bunlar “qalib gəlmiş sosializmin konstitusiyası"nda təsbit olundu. 1936-cı ildə qəbul olunan konstitusiya vətəndaşlara bir sıra hüquq və azadlıqlar versə də, əslində, partiya mənafeyi baxımından hazırlanmışdı.

Kollektivləşmə