Mərkəzi Asiya XIX yüzilliyin ortalarında

Mərkəzi Asiyada müxtəlif dövlətlərin olması onun müdafiə qabiliyyətinə necə təsir göstərirdi? Rusiya Mərkəzi Asiyanı zəngin xammal mənbəyi və inkişaf etməkdə olan sənayesinin hazırladığı məhsullar üçün satış bazarı kimi qiymətləndirirdi. Xanlıqlar arasında gedən ara müharibələri onları zəiflədir və Rusiyanın bu əraziyə hərbi müdaxiləsini asanlaşdırırdı. İngiltərənin Mərkəzi Asiyaya açıq müdaxilə edəcəyindən çəkinən Rusiya bölgənin işğalını sürətləndirdi. İşğal edilən ərazinin böyük hissəsində mərkəzi Daşkənd şəhəri olan Türküstan general-qubernatorluğu yaradıldı. Xivə xanlığı və Buxara əmirliyi asılı vəziyyətə salındı. 1895-ci ildə Pamirin tutulması ilə Rusiya Mərkəzi Asiyanın işğalını başa çatdırdı. Mərkəzi Asiya xalqları Rusiyanın yeritdiyi ağır müstəmləkə siyasətinə məruz qalır, milli və dini zülm əhalinin vəziyyətini daha da ağırlaşdırırdı. Çar hökuməti burada özünə dayaq yaratmaq məqsədilə bölgəyə rus kəndlilərini köçürməyə başladı. Yerli əhalinin torpaqları müsadirə olunur və köçürülən ruslara verilirdi. |  | Rusiyanın Mərkəzi Asiyada həyata keçirdiyi siyasət xalq kütləsinin narazılığına səbəb olur və bəzi hallarda üsyanlara gətirib çıxarırdı. Üsyanlar hərbi güc tətbiq etməklə yatırıldı. Rusiyanın Mərkəzi Asiyada həyata keçirdiyi "parçala, hökmranlıq et" siyasətini şərh edin. Rusiya tərəfindən Mərkəzi Asiyanın işğalı