1989-cu il. Berlin səddinin dağıdılması 1970-ci illərdə ADR-lə münasibət yaradıldı. Bu hər iki dövlətin BMT-yə üzv qəbul edilməsinə şərait yaratdı. İki alman dövləti arasında münasibətlərin qurulması gələcəkdə onların birləşməsinə yol açdı. ADR ərazisində yaşayan almanlar iqtisadi cəhətdən daha inkişaf etmiş AFR-ə birləşməni məqbul hesab edirdi. Bu yöndə xalq hərəkatının baş verməsi nəticəsində 1990-cı ildə Almaniya vahid dövlətdə birləşdirildi. O, Qərbi Avropanın ərazisinə görə üçüncü, əhalisinin sayına görə isə birinci ölkəsi oldu. Sizcə, vahid Almaniyanın yaradılması iki yerə bölünmüş ölkələrin birləşdirilməsi üçün nümunə ola bilərmi? AFR və ADR-in birləşməsi |  | İTALİYA 1946-cı ildə İtaliya respublika elan edildi. Yeni konstitusiyaya əsasən hər cür ayrı-seçkilik qadağan olundu. Qadınlarla kişilərə bərabər hüquq verildi. İqtisadi inkişaf üçün tədbirlər görüldü. Ucuz işçi qüvvəsinin olması və ABŞ-dən alınan maliyyə yardımı nəticəsində iqtisadiyyatda dirçəliş baş verdi. 1960-80-ci illərdəki iqtisadi yüksəliş daxili problemləri tamamilə aradan qaldırmadı. Mafiya qruplarının və terrorçu təşkilatların fəaliyyət göstərməsi, məmur aparatında korrupsiya və rüşvətxorluq hallarının artması ziddiyyətləri daha da kəskinləşdirdi. Nəticədə 1992-ci ildə ölkədə “Təmiz əllər” adını almış məhkəmə prosesləri keçirildi. XXI yüzilliyin əvvəllərində İtaliya iqtisadi və siyasi böhranla üzləşdi. 2022-ci ildə Corca Meloni İtaliya tarixində ilk qadın Baş nazir oldu. İtaliyanın daxili siyasətində müsbət və mənfi cəhətləri cədvəl şəklində təqdim edin.
Müsbət cəhətlər |
Mənfi cəhətlər |