1922-ci il. Çinin ərazi bütövlüyünün tanınması

Vaşinqton konfransı Paris sülh konfransında qəbul edilən qərarlar, əsasən, Avropa, Yaxın Şərq və Afrikada siyasi münasibətləri əhatə edirdi. Uzaq Şərq və Sakit okean bölgəsində münasibətləri tənzimləmək üçün isə 1921-ci ilin sonu - 1922-ci ilin əvvəllərində Vaşinqtonda konfrans keçirildi. Konfransda Sakit okean bölgəsində olan mülklərinin tanınması haqqında ABŞ, İngiltərə, Fransa və Yaponiya arasında müqavilə imzalandı. Başqa bir müqavilə ilə Çinin müstəqilliyi və ərazi bütövlüyü tanındı. Bu və dəniz silahlarının məhdudlaşdırılması haqqında müqavilə Yaponiyanın maraqlarına zidd idi. Bununla da Yaponiyanın ABŞ-yə qarşı qisasçılıq siyasətinin əsası qoyuldu. Təzminat problemi Maliyyə problemi ilə üzləşən Almaniya təzminat ödənişini gecikdirirdi. Bundan narazı qalan Fransa və Belçika 1923-cü ildə Almaniyanın əsas sənaye mərkəzi olan Rur bölgəsini işğal etdi. Onlar buradakı mədən və müəssisələri istifadə etməklə təzminat almağı planlaşdırırdı. İqtisadi çətinlik siyasi |  | gərginliyə və münaqişəyə səbəb oldu. Tərəflər çıxış yolu axtarmağa başladı. 1924-cü ildə beynəlxalq komissiya təzminat üçün yeni plan hazırladı. Komissiyaya sədrlik edən ABŞ nümayəndəsinin soyadını daşıyan Daues planı təzminatın ödənilməsi müddətini uzatmaqla illik ödənişin azaldılmasını nəzərdə tuturdu. Bu, Almaniyanın iqtisadi inkişafına kömək etməklə onun ödəmə qabiliyyətini artırmağa xidmət edirdi. Plana əsasən Almaniyanın bərpası üçün ona ABŞ tərəfindən borc verildi. Bu borc hesabına dirçələn Almaniya Fransa və İngiltərəyə təzminatı vaxtında ödəməyə başladı. ABŞ-nin kapital axınının artması Qərbi Avropada nisbi inkişafa səbəb oldu. Lokarno konfransı Qərbi Avropada hökm sürən rifah dövrünün səbəblərindən biri də sülh və əməkdaşlıq mühitinin artması idi. 1925-ci ildə Lokarno (İsveçrə) konfransında Almaniyanın Fransa və Belçika ilə sərhədlərinin toxunulmazlığına zəmanət verən pakt (müqavilə) imzalandı. Bu pakt Avropada yeni sülh dövrünün başlanğıcı kimi qiymətləndirildi.