Sultan II Əbdülhəmid 1877-ci ildə Rusiya və Osmanlı imperiyaları arasında müharibə başladı. Balkanlarda və Qafqazda gedən hərbi əməliyyatlarda Osmanlı ordusu məğlub oldu. 1878-cİ ildə tərəflər arasında San-Stefano müqaviləsi imzalandı. Rusiyanın Yaxın Şərqdə güclənməsinə yol vermək istəməyən İngiltərə və Avstriya müqavilənin şərtlərinə etiraz etdi. Berlində beynəlxalq konfrans çağırıldı. Konfransın qərarına görə: Bolqarıstan Osmanlı dövlətindən asılı knyazliğa çevrildi; Çernoqoriya (Monteneqro), Serbiya və Rumıniya müstəqil elan edildi; Avstriya-Macarıstan Bosniya və Herseqovinanı müvəqqəti idarə etmək hüququ aldı; Kipr adası İngiltərəyə icarəyə verildi; Ərdəhan, Batun və Qars Rusiyaya verildi. |  | Berlin konfransının qərarına görə dövlətlərə verilən ərazilərə aid cədvəl tərtib edin. Osmanlı İmperiyasının uğursuzluqlarından narahat olan ziyalılar sultan hakimiyyətinə qarşı mübarizəni davam etdirirdilər. İstanbul Hərbi Tibb Məktəbinin tələbələri “İttihad və Tərəqqi” cəmiyyətini yaratdılar. Onları “Gənc türklər” adlandırırdılar. Əsas məqsədləri konstitusiyanı bərpa etmək İdi. 1908-ci İldə “Gənc türklər” üsyan etdilər. II Əbdülhəmid konstitusiyanın bərpası və parlamentin çağırılması haqqında fərman İmzalamaq məcburiyyətində qaldı. Bir il sonra II Əbdülhəmid taxtdan salındı və hökumət "Gənc türklərin əlinə keçdi. 1912-ci ildə Bolqarıstan, Serbiya, Yunanıstan və Çernoqoriya Balkan ittifaqı yaradıb Osmanlıya qarşı müharibəyə başladı. I Balkan müharibəsində məğlub olan Osmanlı 1913-cü ildə London müqaviləsini imzaladı. Bu müqaviləyə görə o, Ədirnə daxil olmaqla, Avropadakı torpaqlarının müəyyən hissəsini itirdi. Elə həmin ildə Bolqarıstan əvvəlki müttəfiqlərinə qarşı II Balkan müharibəsinə başladı. Müharibədə Bolqarıstan məğlub oldu. Osmanlı dövləti bu müharibədə Ədirnə və ətrafındakı torpaqları geri ala bildi. Ümumilikdə Balkan müharibələri nəticəsində Osmanlının Avropadakı hakimiyyəti başa çatdı. Osmanlı imperiyasına qarşı tarixdə hansı ittifaqların qurulduğunu xatırlayın. Rusiya-Osmanlı müharibəsi, 1877-ci il