23 | DÖVLƏTLƏRARASI MÜNASİBƏTLƏR Birləşmiş Millətlər Təşkilatı,"soyuq müharibə", Kuba böhranı, Qoşulmama hərəkatı, yeni dünya nizamı

Birləşmiş Millətlər Təşkilatı İkinci dünya müharibəsinin baş verməsi Millətlər Cəmiyyətinin dövlətlərə rası münasibətlərə təsirinin zəif olduğunu ortaya qoydu. Sülh və əməkdaşlığın inkişaf etdirilməsi üçün yeni bir beynəlxalq təşkilatın yaradılması zəruri idi. 1945-ci ilin aprel-iyun aylarında keçirilən San-Fransisko (ABŞ) konfransı Birləşmiş Millətlər Təşkilatının yaradılması ilə nəticələndi. Təşkilatın nizamnaməsi 50 dövlət tərəfindən imzalandı. Dünyanın ən böyük beynəlxalq təşkilatı olan BMT-nin mənzil qərargahı Nyu-York şəhərindədir. Onun əsas məqsədi sülh və təhlükəsizliyi qorumaq, ölkələr arasında dostluq münasibətlərini inkişaf etdirmək, siyasi, iqtisadi və sosial problemlərin həllində beynəlxalq əməkdaşlığı həyata keçirməkdir. BMT-nin ali orqanları ildə bir dəfə öz sessiyasını keçirən Baş Məclis və daimi fəaliyyət göstərən Təhlükəsizlik Şurasıdır. Təhlükəsizlik Şurası daimi - ABŞ, Böyük Britaniya, Fransa, Çin, SSRİ {Rusiya) və iki ildən bir seçilən qeyri-daimi üzvlərdən təşkil olunur. |  | BMT-nin gündəlik fəaliyyətinə rəhbərliyi Baş katib həyata keçirir. Bundan başqa, BMT-nin ixtisaslaşdırılmış qurumları və fondları da vardır. Bunların içərisində adlarına tez-tez rast gəlinən UNESKO (Elm, Təhsil və Mədəniyyət təşkilatı), ÜST (Ümumdünya Səhiyyə Təşkilatı), BVF (Beynəlxalq Valyuta Fondu) və UNİSEF-i (Uşaq Fondu) qeyd etmək olar. Hazırda BMT 190-dan çox üzv dövləti birləşdirir. BMT-nin yaradılmasının əhəmiyyətini izah edin.

BMT komitəsi