ABŞ XIX yüzilliyin ikinci yarısında Ölkədə quldarlıq əleyhdarları İlə tərəfdarları arasında mübarizə get-gedə kəskinləşirdi. Belə bir vaxtda Respublikaçılar partiyası quldarlığın ləğv olunması tərəfdarlarının sıx birləşdiyi mərkəzə çevrildi. Avraam Linkoln 1860-cı ildəki seçkilərdə respublikaçıların namizədi Avraam Linkoln prezident seçildi. Onun prezident seçilməsi Cənub ştatlarında böyük həyəcanla qarşılandı. O, vəzifəsinin icrasına başlamamış Cənub ştatları ABŞ-dən ayrılaraq Amerika Ştatlarının Konfederasiyası* adlanan dövlət yaratdı.
★ | Konfederasiya latın sözü olub “suverenliklərini mühafizə etmək üçün dövlətlərin bu və ya digər məqsədlə müvəqqəti olaraq birləşdiyi çox da möhkəm olmayan birlik" deməkdir.
|  | Bu, qanuni hökumətin fəaliyyət göstərdiyi Şimal ştatları ilə qiyamçılar arasında hərbi əməliyyatlara gətirib çıxartdı. Beləliklə, ABŞ-də 1861- 1865-ci illəri əhatə edən vətəndaş müharibəsi baş verdi. Vətəndaş müharibəsinin əsas səbəbi sənaye burjuaziyası ilə quldarlıq tərəfdarları arasında mübarizənin kəskinləşməsi idi. ABŞ-də vətəndaş müharibəsi Müharibənin əvvəlində Cənub ştatlarının müvəqqəti uğurlar əldə etməsi, torpaq və quldarlıq məsələlərinin həll olunmaması xalq kütlələri içərisində narazılıq yaratdı. Ona görə də 1862-ci ildə qanun qəbul edildi. Bu qanuna görə torpaq becərmək istəyən hər bir amerikalı cüzi ödəniş müqabilində təqribən 65 hektar torpaq sahəsi ala bilərdi. Bu torpaqlarda qul əməyindən istifadə qadağan idi. Həmin il imzalanmış bəyannaməyə görə 1863-cü ilin yanvarından köləlik ləğv olundu. Bu tədbirlər müharibədə Şimalın üstünlüyünü təmin etdi. 1865-ci ildə Konfederasiyanın paytaxtının tutulması nəticəsində müharibə başa çatdı. Şimalın qələbəsi nəticəsində ikihakimiyyətliliyə son qoyuldu və ölkənin bütövlüyü qorunub saxlanıldı. Sizcə, vətəndaş müharibəsində Konfederasiya qoşunları qalib gəlsə idi, ABŞ-nin sosialiqtisadi və siyasi həyatında hansı dəyişikliklər baş verərdi?