“Qəribə müharibə” Almaniyaya müharibə elan etmələrinə baxmayaraq, ingilis və fransız orduları 1940-cı ilin martınadək fəal hərbi əməliyyatlara başlamadı. Onlar müdafiə strategiyası seçmişdilər. Fransa Almaniya ilə sərhəd boyunca yaratdığı güclü müdafiə istehkamlarına arxayın idi. Bütün bunlar Almaniyanın işğalçılıq planlarını genişləndirməsinə şərait yaratdı. Bir-birinin ardınca Danimarka, Norveç, Hollandiya və Belçika ələ keçirildi. Qərbi Avropada gedən hərbi əməliyyatlarda ingilis-fransız ordusunun məğlub edilməsindən sonra Almaniya Fransaya hücum etdi. Qısa müddət ərzində Fransa işğal olundu. Ölkənin şimalı Almaniyaya birləşdirildi, cənubda isə faşist hökuməti təşkil edildi. Bundan sonra Böyük Britaniya almanların aramsız hava hücumlarına məruz qaldı. İngilis ordusunun ciddi müqaviməti Almaniyanın planını puça çıxardı. Bu, Hitler Almaniyası ilə mübarizədə ilk qələbə idi. Hava hücumları ilə istədiyinə nail ola bilməyən Almaniya Atlantik okeanında ingilis donanmasına qarşı müharibə aparmalı oldu. |  | Almaniyanın Böyük Britaniyanı məğlub edərək müharibədən çıxara bilməməsinin səbəblərini araşdırın. Alman ordusunun Belçikaya daxil olması