Vətəndaş müharibəsi siyasi, iqtisadi və sosial vəziyyətin kəskinləşməsi ilə nəticələndi. Müharibə səbəbindən, onsuz da, ağır vəziyyətə düşmüş ölkədə öz hakimiyyətlərini möhkəmləndirməyə çalışan bolşeviklər sərt tədbirlər həyata keçirdilər. Hərbi kommunizm siyasətinin* tətbiq olunması bolşeviklərin qələbə qazanmasında mühüm rol oynadı.
★ | Hərbi kommunizm siyasəti sovet Rusiyasında vətəndaş müharibəsi dövründə həyata keçirilən daxili siyasətdir.
HƏRBİ KOMMUNİZM SİYASƏTİNƏ DAXİL İDİ: Bütün istehsal sahələrinin dövlətin əlində mərkəzləşdirilməsi; İstehsal və bölgü üzərində dövlət nəzarətinin qoyulması; Kənd təsərrüfatı məhsullarına sərt vergi tətbiq edilməsi; Kəndlilərə ərzaq şapalağının* tətbiq edilməsi.
★ | Ərzaq şapalağı kəndlinin artıq məhsulunu aşağı qiymətə dövlətə satmağa məcbur edilməsidir.
Sizcə, hərbi kommunizm siyasəti iqtisadi inkişafa səbəb ola bilərdimi? |  | Əhalinin adıq çəkməsi Vətəndaş müharibəsindən sonra bolşevik hökuməti siyasi narazılıqların qarşısını almaq və iqtisadi geriliyi aradan qaldırmaq məqsədilə 1921-ci ildə Yeni İqtisadi Siyasətə (YİS) keçdi. YİS-İn tətbiq olunması nəticəsində iqtisadi inkişaf baş verdi. YİS-ə DAXİL OLAN BƏZİ TƏDBİRLƏR: Ərzaq şapalağının ərzaq vergisi ilə əvəz olunması; Ticarət azadlığının tətbiq olunması; Kəndliyə artıq məhsulu bazarda satmağa icazə verilməsi. Hərbi kommunizm və Yeni İqtisadi Siyasəti müqayisə edin.

Vladimir Lenin Oktyabr çevrilişi zamanı