Nasistlər qadınların ev işləri ilə məşğul olmasını təbliğ edirdilər. Ağır sənayedəki işlərin qadınların sağlam uşaq dünyaya gətirməsinə mane ola biləcəyi düşünülürdü. Bəzi peşələr, o cümlədən universitet müəllimliyi, tibb və hüquq da qadınlar, xüsusən də evli qadınlar üçün yararsız hesab edilirdi. Antisemitizm* siyasəti Əsrlər boyu yəhudilər Avropada ayrı-seçkiliyə məruz qalmışdılar. Antisemitizm* Birinci dünya müharibəsindən sonrakı sosial-iqtisadi problemlər şəraitində yenidən üzə çıxmışdı. Hakimiyyətə gəldikdən sonra nasistlər antisemitizm ideyalarını həyata keçirməyə başladılar. Yəhudilər Almaniya vətəndaşlığından çıxarıldı. Onların səbəbsiz yerə öldürülməsi və həbs düşərgələrinə göndərilməsi adi hala çevrildi.
★ | Antisemitizm yəhudilərə qarşı düşmənçilik siyasətidir.
Yəhudilərin bütün ictimai binalara, o cümlədən məktəblərə, xəstəxanalara və nəqliyyat vasitələrinə girişi qadağan edildi. Nasist Almaniyasının xarici siyasəti Birinci dünya müharibəsində məğlubiyyətin əvəzini çıxmaq, Avropanı istila etmək və dünya ağalığı qurmaq nasistlərin xarici siyasətinin əsasını təşkil edirdi. İlk olaraq silahlanma məhdudiyyətlərindən azad olmaq üçün Almaniya 1933-cü ildə Millətlər Cəmiyyətindən çıxdı. Daha sonra Versal sülh müqaviləsində qoyulan hərbi məhdudiyyətlərin ləğvinə başlandı. İşğalçı siyasət Almaniya, İtaliya və Yaponiyanı tədricən yaxınlaşdırdı. Böyük Britaniya və Fransanın sakitləşdirmə və qarışmama siyasəti Almaniyanın əvvəlcə Avstriyanın birləşdirilməsinə, daha sonra isə Çexoslovakiyanı işğal etməsinə şərait yaratdı. Almaniyanın işğalçılıq siyasətinin genişlənməsi yeni dünya müharibəsinə gətirib çıxardı. Versal sülh müqaviləsində Almaniyaya qoyulan hərbi məhdudiyyətlər nə üçün aradan qaldırıldı? |  | İtaliyada faşizmin yaranması irə yüksəlişi Digər Avropa ölkələri kimi, İtaliya da Birinci dünya müharibəsindən sonra ciddi iqtisadi problemlər yaşadı. İnflyasiyanın artması tətil hərəkatının genişlənməsinə səbəb oldu. İqtisadi çətinliklər ölkədə siyasi vəziyyəti gərginləşdirmiş, inqilab təhlükəsi yaranmışdı. Orta təbəqə Rusiyada baş verən inqilabda olduğu kimi, kommunistlərin hakimiyyətə gəlməsindən qorxmağa başladı. İqtisadi tənəzzül, işsizlik və Paris sülh konfransında ərazi iddialarına tam nail olunmaması ölkədə millətçilik meyillərini gücləndirdi. Məhz bu amillər Avropada ilk faşist* hərəkatının 1919-cu ildə İtaliyada yaranmasına səbəb oldu.
★ | Faşizm italyan sözü olub, mənası "dəstə", "birlik" deməkdir.
İtaliya faşistləri