SSRİ və ABŞ arasında müqavilə imzalanması

Beynəlxalq aləmdə qüvvələr nisbətinin dəyişməsi və dünya sosializm sisteminin mövqeyinin güclənməsi nəticəsində ABŞ-nin xarici siyasətində dəyişiklik baş verdi. Sovet İttifaqı ilə danışıqlar dövrü başladı. 1973-cü ildə Vyetnamda müharibənin dayandırılmasına dair razılıq əldə olundu. Müharibədə məğlub olan Amerika ordusu Cənubi Vyetnamdan çıxarıldı. ABŞ-nin Vyetnama müdaxiləsi onun beynəlxalq nüfuzuna necə təsir göstərdi? ABŞ əsgərləri Vyetnamda |  | SSRİ və ABŞ arasında raket əleyhinə müdafiə və strateji hücum silahlarının məhdudlaşdırılması və azaldılması sahəsində bağlanmış müqavilə də böyük əhəmiyyət kəsb etmişdir. Həmin müqavilələrin bağlanması nüvə müharibəsi təhlükəsini azaltmış, silahların güclü növlərinin azaldılmasını təmin etmişdir. Növbəti prezident seçkiləri zamanı baş verən “Uotergeyt məsələsi” siyasi böhrana səbəb oldu. Nikson tərəfdarlarının rəqib partiyanın mənzil qərargahının yerləşdiyi Uotergeyt hotelində dinləmə qurğusu yerləşdirməsi böyük səs-küyə səbəb oldu. Vəzifədən kənarlaşdırılmaq təhlükəsi ilə üzləşən Nikson 1974-cü ildə istefa verdi. 1970-ci illərin ortalarında ABŞ-də iqtisadi böhran baş verdi. İnflyasiya nəticəsində qiymətlər qalxdı, sənaye istehsalı azaldı, əmək haqqı aşağı düşdü və işsizlik artdı. Bu dövrün xarici siyasəti Birləşmiş Ştatların imperialist maraqlarının müdafiəsinə və kapitalizm dünyasında onun lider rolunun saxlanmasına istiqamətlənmişdi. Sizcə, "Uotergeyt məsələsi" ilə bağlı yaranmış siyasi qalmaqalı demokratik dəyər hesab etmək olarmı?