ABŞ müharibədə Hələ müharibənin əwəllərindən bitərəflik siyasəti yeridən ABŞ öz təhlükəsizliyi üçün vacib hesab etdiyi dövlətlərə yardım edirdi. Bunlar Böyük Britaniya və SSRİ idi. 1941-ci ilin avqustunda ABŞ və Böyük Britaniya “Atlantik xartiyası*** adlanan sənəd imzaladı. Bununla hər iki dövlət başqa əraziləri işğal etməyəcəklərini, xalqlara öz müqəddəratını təyin etmək hüququnun veriləcəyini və təcavüzkarların tərk-silah ediləcəyini öhdələrinə götürürdü.
★ | "Atlantik xartiyası" Atlantik okeanındakı döyüş gəmisində imzalandığı üçün belə adlandırılmışdır.
ABŞ və Böyük Britaniyanın SSRİ-yə yardım edə bilməsi üçün ən real marşrut İran ərazisi idi. Sovet və ingilis qoşunlarının İranı işğal edib nüfuz dairələrinə bölməsi bu planın reallaşdırılmasına şərait yaratdı. 1941-cİ İlin dekabrında yapon təyyarələri ABŞ-nin Havay adasındakı Pörl-Harbor hərbi bazasına zərbə endirdi. Bu hadisə ABŞ-nin İkinci dünya müharibəsinə qoşulmasına səbəb oldu. 1942-ci ilin yanvarında 26 dövlət Birləşmiş Millətlər Bəyannaməsini imzalayaraq faşist blokuna qarşı birgə mübarizə aparacaqlarını bildirdi. Anti- Hitler koalisiyasının yaranması müharibənin gedişində əsaslı dönüş yaradılmasına təsir göstərdi. ABŞ-nin müharibəyə qoşulmasının anti- Hitler koalisiyasına hansı faydası oldu? |  | Əsaslı dönüş Müharibənin ilk dövründə təcavüzkar dövlətlərin uğurları onların böyük hazırlıqlarının və qəfil hücumlarının nəticəsi idi. Cəbhə xəttinin uzanması nəticəsində ordunun təchiz edilməsi və verilən insan itkilərinin əvəz olunması çətinləşdi. 1942-ci ilin yayında Miduey adası yaxınlığında baş vermiş döyüşdə yapon ordusu məğlub oldu və Sakit okeanda hücum əməliyyatlarına başlaya bilmədi. Payızda Şimali Afrikadakı ingilis ordusu Əl-Əlameyn döyüşündə alman-italyan qoşunlarını darmadağın etdi. Müttəfiqlərin ikinci cəbhəni açmaması Almaniyanın SSRİ-yə qarşı hücum əməliyyatlarını genişləndirməsinə səbəb oldu. Almanlar Qafqaz istiqamətində irəliləyərək Stalinqrad şəhərini mühasirəyə aldılar. Şəhərin işğal olunması alman qoşunlarının Bakı neftinə yaxınlaşmasına səbəb ola bilərdi. Sovet ordusunun əks-hücumu nəticəsində mühasirəyə alınan alman ordusunun böyük qruplaşması 1943-cü ilin fevralında təslim oldu. Stalinqrad döyüşü ilə sovet-alman cəbhəsində əsaslı dönüş baş verdi. Bakı cəbhəyə neft göndərir.