PAKİSTAN Pakistan dövləti yaranarkən ərazisi iki hissədən ibarət idi: Şərqi Pakistan (müasir Banqladeş) və Qərbi Pakistan (müasir Pakistan). Hər iki bölgənin əhalisinin əksəriyyəti müsəlman idi. Dövlətin qurucusu Məhəmmədəli Cinnə torpaq və vergi islahatları həyata keçirdi. O, Pakistanın “Ulu Öndər”i və “Millət Atası” adlanır. 1956-cı ildə Pakistan federativ respublika elan olundu. 1971-ci ildə Hindistanın hərbi müdaxiləsi nəticəsində Şərqi Pakistan ərazisində müstəqil Banqladeş dövləti yaradıldı. Pakistan Banqladeşi müstəqil dövlət kimi tanıdı. Soyuq müharibə dövründə Pakistan ABŞ-nin NATO üzvü olmayan mühüm müttəfiqlərindən biri İdi. 1988-ci ildə Pakistanın Baş naziri seçilən Benazir Bhutto bütün İslam dünyasında bu vəzifəyə seçilən ilk qadın oldu. Benazir Bhutto Mustafa Kamalın və Məhəmmədəli Cinnənin fəaliyyəti arasında oxşar cəhətləri müəyyən edin. Hazırda Pakistan nüvə silahı olan yeganə müsəlman ölkəsidir və dünyanın ən güclü ordularından birinə sahibdir. Onun nüvə silahları türk-müsəlman dünyasının məşhur sərkərdələri Sultan Mahmud Qəznəlinin, Əmir Teymurun və Babur şahın adlarını daşıyır. Müsəlman əhalisinin sayına görə isə Pakistan İndoneziyadan sonra dünyada ikinci dövlətdir. Ölkənin xarici siyasətində və beynəlxaq ticarətində Çin mühüm yer tutur. Pakistan Çinin müsəlman ölkələri ilə əlaqələrində “əsas qapı” rolunu oynayır. |  | Məhəmmədəli Cinnə Pakistan Azərbaycan Respublikasının müstəqilliyini tanıyan ilk dövlətlərdən biridir. Azərbaycan Respublikasının strateji müttəfiqi olan Pakistan Xocalı soyqırımını bəşəri cinayət kimi tanıyan ilk dövlətdir. Bu ölkə Azərbaycanın tarixi torpaqlarını işğal etdiyi üçün Ermənistanı müstəqil dövlət kimi tanımamış və onunla diplomatik əlaqələr qurmamışdır. 2020-ci ilin payızında İkinci Qarabağ müharibəsində də Pakistan Azərbaycana siyasi və mənəvi dəstək göstərmişdir. Azərbaycan Respublikası da Kəşmir münaqişəsinin həllində beynəlxalq hüquqa və qarşılıqlı müttəfiqlik əlaqələrinə əsaslanaraq Pakistanın mövqeyini dəstəkləyir. Pakistanın Qarabağ müharibəsində Azərbaycan Respublikasının mövqeyini dəstəkləməsinin səbəbləri hansılardır? “Üç qardaş - 2021” beynəlxalq təlimi