19 | SSRİ. RUSİYA FEDERASİYASI Nikita Xruşşov, SSRİ-nin "qızıl əsri”, Mixail Qorbaçov, "yenidənqurma” Vladimir Putin, Cövhər Dudayev, Müstəqil Dövlətlər Birliyi

SSRİ İkinci dünya müharibəsindən sonra SSRİ İkinci dünya müharibəsindən qalibiyyətlə çıxdı. Qələbə onun dünyadakı siyasi nüfuzunu xeyli artırdı. O, dünyanın super güclərindən birinə çevrildi. Bununla yanaşı, SSRİ bu müharibədə milyonlarla insan itkisi vermiş və böyük təsərrüfat dağıntılarına məruz qalmışdı. Müharibədən sonra qarşıda duran əsas vəzifə dinc quruculuq yolu ilə ölkəni inkişaf etdirmək idi. Qısa müddət ərzində minlərlə sənaye müəssisəsi bərpa edildi, yeniləri açıldı, kənd təsərrüfatına diqqət artırıldı. Pul islahatı keçirildi, ərzaq bölgüsündə talon sistemi ləğv edildi. Nəticədə Sovetlər İttifaqının iqtisadi vəziyyəti düzəlməyə başladı. Müharibədən sonra da ölkədə repressiya davam etdirilirdi. 1953-cü ildə Stalinin ölümü ölkəni Nikita Xruşşov gəldi. |  | N.Xruşşovun hakimiyyətə gəlməsi İlə siyasi sistemdə nisbətən yumşalma baş verdi. Stalinin şəxsiyyətinə pərəstiş pislənildi, 30-40-cı illərdə repressiyaya məruz qalmış insanlar bəraət aldı. N.Xruşşovun təşəbbüsü ilə kənd təsərrüfatının inkişaf etdirilməsi yolunda tədbirlər planı hazırlandı. Bu plana görə xam torpaqların hesabına əkin sahələrinin artırılması və kənd təsərrüfatının dirçəldilməsi nəzərdə tutulurdu. Lakin sərf edilən böyük zəhmət gözlənilən nəticəni vermədi. N.Xruşşovun yürütdüyü daxili və xarici siyasətdən narazı olan qüvvələr 1964-cü ildə onu vəzifədən kənarlaşdırdılar. Hakimiyyətə Leonid Brejnev (1964-1982) gəldi. Sizcə, Xruşşovun hakimiyyəti dövrü ilə Stalinin hakimiyyəti dövrü arasında əsas fərq nə idi? Fikrinizi əsaslandırın.

Nikita Xruşşov | Leonid Brejnev