Paris sülh konfransında Yaxın Şərqdə mandat məsələsinin müzakirəsi

Vilsonun təklifi ilə gələcək müharibələrin qarşısını almaq üçün beynəlxalq təşkilat - Millətlər Cəmiyyəti yaradıldı. Bunun müqabilində Vilson ərazi tənzimləmələrində İngiltərə və Fransaya güzəştə getməyə razı oldu. ABŞ senatının bu müqaviləni təsdiq etməkdən imtina etməsi Millətlər Cəmiyyətini zəiflədən əsas amillərdən oldu. Versal müqaviləsi Uzun müzakirələrdən sonra 1919-cu il iyunun 28-də - məhz Birinci dünya müharibəsinə gətirib çıxaran Avstriya-Macarıstan imperiyasının vəliəhdi Frans Ferdinanda sui-qəsd edildiyi gündə Almaniya ilə Versal müqaviləsi imzalandı. Müqavilə Almaniyanı sərt şəkildə cəzalandırdı. Xüsusilə müharibənin başlanmasına görə günahkar elan edilməsi haqqında maddə Almaniyanı narazı saldı. Almaniyadan müharibə nəticəsində müttəfiq dövlətlərin məruz qaldığı bütün zərərin əvəzində təzminat ödənilməsi tələb edilirdi. |  | Versal müqaviləsinin hərbi və ərazi müddəaları da almanları qəzəbləndirdi. Almaniya ordusunu yüz min nəfərə qədər azaltmalı, donanmasını ixtisar etməli və hərbi hava qüvvələrini ləğv etməli oldu. Fransaya qarşı gələcəkdə hərbi fəaliyyətin qarşısını almaq üçün Reyn çayının hər iki tərəfindəki alman torpaqları silahsızlaşdırılmış zonaya çevrildi. Elzas və Lotaringiya Fransaya geri qaytarıldı. Elzas və Lotaringiya nə zaman Almaniya tərəfindən ələ keçirilmişdi? Şərqi Almaniyanın bir hissəsi yeni yaradılan Polşa dövlətinə verildi. “Diktə edilmiş sülh”dən narazılıq etsə də, yeni müharibə riskini gözə almaq istəməyən Almaniya müqaviləni qəbul etdi. Versal müqaviləsinin hansı müddəası almanları xüsusilə qəzəbləndirdi?