12 | SOVET SOSİALİST RESPUBLİKALARI İTTİFAQI “hərbi kommunizm", SSRİ, sosialist yenidənqurmaları, repressiyalar, "Molotov-Ribbentrop Paktı"

Sovet Rusiyası 1917-ci ilin fevralında Rusiyada baş verən inqilab nəticəsində monarxiya devrildi, Romanovların hakimiyyətinə son qoyuldu. Ölkəni idarə etmək üçün Müvəqqəti Hökumət yaradıldı. Bununla yanaşı, Fəhlə və Əsgər Deputatları Sovetlərinin təşkil olunması ikihakimiyyətliliyə səbəb oldu. Müvəqqəti Hökumətin əsas dayağı burjuaziya və mülkədarlardan, sovetlərin sosial bazası isə fəhlə və kəndlilərdən ibarət idi. Müvəqqəti hökumətin aydın hərəkət proqramının olmaması, müharibənin davam etdirilməsi və sovetlərlə olan çəkişmələr xalq kütləsinin narazılığına səbəb olurdu. Bundan istifadə edən bolşeviklər xalqı öz tərəflərinə çəkmək üçün torpağın kəndlilərə paylanması və Rusiyanı müharibədən çıxarmaq vədləri ilə çıxış edirdilər. Müvəqqəti hökumətin devrilməsinə səbəb olan amillər hansılardır? Monarxiya əleyhinə çıxışlar |  | 1917-ci ilin oktyabrında çevriliş edən bolşeviklər hakimiyyəti ələ keçirdilər. Rusiyada Sovet hökuməti quruldu. Vladimir Lenin Xalq Komissarları Sovetinin sədri vəzifəsini tutdu. Müəssislər Məclisinin qovulması, Brest-Litovsk müqaviləsinin imzalanması və bolşeviklərin daxili siyasəti müxtəlif siyasi qüvvələr tərəfindən narazılıqla qarşılandı. Ölkəni vətəndaş müharibəsi bürüdü. Bolşeviklər (“qırmızılar”) onların əleyhinə çıxan qüvvələrə (“ağlar”) qarşı qırmızı terror siyasəti həyata keçirirdi. V.Leninin göstərişi ilə ailə üzvləri ilə birlikdə güllələnən II Nikolay bu terror siyasətinin ilk qurbanlarından oldu. Vladimir Lenin “Qırmızı terror”un dəhşətlərini çar II Nikolayın ailəsinin qətlə yetirilməsi nümunəsində müzakirə edin.