Böyük böhran dövründə işsizlərə pulsuz yemək verilməsi

Rifahın sonu 1920-ci illərin sonuna qədər nisbi rifah dövrü olsa da, bəzi əsas sənaye sahələrində ciddi çətinliklər mövcud idi. Orta təbəqənin və yoxsulların gəlirləri kifayət qədər deyildi. Ona görə də əhalinin alıcılıq imkanı aşağı düşdü. İstehsal edilən məhsulların satışı azaldı. Bu isə sənaye müəssisələrinin gəlirlərinə mənfi təsir göstərdi. Kənd təsərrüfatında da problemlər var idi. Texnikanın, suvarma üsullarının təkmilləşdirilməsi sayəsində fermerlər tələbatdan daha çox məhsul istehsal etdilər. İstehsalın tələbatdan artıq olması ərzağın qiymətinin aşağı düşməsinə səbəb oldu. Nəticədə fermerlərin müflisləşərək kəndlərdən şəhərlərə axını gücləndi. Bu da, öz növbəsində, işsizlərin sayını artırdı. 1920-ci illərin rifahı müxtəlif sosial qruplara necə təsir etdi? Əslində, insanların böyük əksəriyyətinin gəlirləri və imkanları məhdud idi. Afroamerikalılar arasında işsizliyin yüksək olması vəziyyəti daha da pisləşdirdi. Buna baxmayaraq, əhalinin əksəriyyəti kreditlə alış-veriş edirdi. Bu isə onların borclarının artmasına səbəb oldu. Amerikalıların birjalarda* səhm alması da artmışdı. Onlar daha çox səhm almaq üçün tez-tez borc götürürdülər. Amma bu, təhlükəli strategiya idi. Səhmlərin qiymətləri düşəndə borcalanlar kreditlərini qaytara bilmir, iflas edirdilər.
★ | Birja qiymətli kağızların, səhmlərin, əmtəələrin açıq şəkildə satıldığı və ya alındığı mütəşəkkil bazardır.
|  | Böyük böhran 1929-cu ildə Nyu-York birjasında qısa müddət ərzində səhmlərin dəyəri düşdü. Milyonlarla amerikalı bütün var-dövlətini bir neçə saat ərzində itirdi. Birjanın çöküşü iqtisadi böhranın ilk mərhələsi idi. Tezliklə minlərlə bank iflas etdi. Nağd pulu az olan və ya heç olmayan insanlar ərzaq və məişət mallarını ala bilmirdilər. Böhranın sənaye və kənd təsərrüfatını bürüməsi işsizliyin həddindən çox artmasına səbəb oldu. Bu, ölkə tarixindəki ən dərin iqtisadi böhran olmaqla yanaşı, tezliklə bütün dünyaya təsir etdi. Ona görə də bu, “Böyük böhran” adlandı. ABŞ-də iqtisadi böhran