Sevastopol hərbi-dəniz bazası

Qara dəniz donanmasına görə Rusiya ilə Ukraynanın münasibətləri gərgin olaraq qalırdı. Qəti olaraq bu məsələ 1997-ci ildə öz həllini tapdı. Rusiya Qara dəniz donanmasının 87 faizinə sahib olmaqla Sevastopol hərbi-dəniz bazasını icarəyə götürmək hüququ aldı. Rusiya və Ukrayna “Dostluq, əməkdaşlıq və tərəfdaşlıq haqqında” müqavilə imzaladı. Müqavilənin imzalanmasına baxmayaraq, Krım yarımadası Ukrayna ilə Rusiya arasında mübahisəli yer kimi qalırdı. 1999-cu il. Rusiya və Ukrayna arasında “Dostluq, əməkdaşlıq və tərəfdaşlıq haqqında” müqavilənin imzalanması Qərblə Rusiya arasında qalan Ukraynada vəziyyətin mürəkkəbləşməsindən istifadə edən qüvvələr Krımın Rusiyaya birləşdirilməsi məsələsini gündəmə gətirdilər. Krım yarımadasında yaşayanların əksəriyyətini Rusiya-Ukrayna ikili vətəndaşlığı olan ruslar təşkil edirdi. Ukraynada hakimiyyət əleyhinə etiraz aksiyaları başladı. |  | 2013-cü ildə ölkədə vəziyyət nəzarətdən çıxdı. Yüz minlərlə aksiya iştirakçısı Azadlıq meydanında iqtidarın istefasını tələb etdi. Ukraynada hakimiyyətin dəyişilməsi Rusiya Prezidenti V.Putin üçün sərfəli deyildi. Belə ki Putin böyüklüyünə görə ikinci şərqi slavyan ölkəsi olan Ukraynanın gələcəkdə Avropa İttifaqının yanında yer almasından ehtiyat edirdi. Odur ki rusdilli əhalinin əksəriyyət təşkil etdiyi rayonlarda olduğu kimi, Rusiya Krımda da yeni hakimiyyətə qarşı müxalifəti dəstəklədi. İlk növbədə, 2014-cü ildə Krımın statusu haqqında referendum keçirildi və səs çoxluğu ilə Krım Muxtar Respublikası Rusiya Federasiyasının tərkibinə daxil edildi. Krımın Rusiyaya ilhaq edilməsi ilə yanaşı, Ukraynanın Luqansk və Donetsk bölgələrində separatçı qüvvələr Ukrayna hakimiyyətinə tabeçilikdən imtina etdilər.