daxil oldu. Lakin o, inkişaf sürətinə görə ABŞ və qabaqcıl Avropa ölkələrindən geri qalırdı. Buna təsir edən əsas amillərdən biri isə İngiltərəni xammal və ərzaqla təmin edən müstəmləkələrin müstəqillik qazanması idi. Müstəmləkə imperiyasının saxlanması üçün hərbi xərclərin artırılması da iqtisadi inkişafa zərbə vurdu. Artıq müstəmləkə imperiyasını qoruyub saxlamaq mümkün deyildi. Böyük Britaniyanın iqtisadi geriliyinə səbəb olan amilləri müəyyən edin. Bu dövrdə Qərbi Avropada siyasi və İqtisadi sahədə əməkdaşlığın gücləndirilməsi istiqamətində mühüm addımlar atıldı. 1957-cİ İldə Avropa İqtisadi Birliyi (AİB) təşkil edildi. Böyük Britaniya qitədə gedən bu prosesdən kənarda qalmışdı. 1973-cü İldə Böyük Britaniya da AİB-yə daxil oldu. 1960-cı illərin sonlarında Şimali İrlandiyanın katolik azlığı vətəndaş bərabərliyi uğrunda mübarizəyə başladı ki, bu da öz növbəsində, kütləvi iğtişaşların baş verməsinə səbəb oldu. İngiltərənin Olsterə qoşun yeritməsi isə vəziyyəti daha da gərginləşdirdi. Ölkədə baş verən siyasi gərginliyin əsas səbəbi nə idi? 1979-cu ildə keçirilən parlament seçkilərində mühafizəkarlar partiyası qalib gəldi. Marqaret Tetçer Baş nazir oldu (1979-1990). O, ölkə tarixinin ilk qadın Baş naziri idi. “Dəmir ledi” adlandırılan Tetçerin daxili siyasətinin əsas istiqamətini xüsusi sahibkarlığın dirçəldilməsi təşkil edirdi. Marqaret Tetçer |  | Buna görə iqtisadiyyatın dövlət tənzimlənməsini ixtisar etmək üçün qəti addımlar atıldı. Bir sıra sənaye sahələri özəlləşdirildi. Keyfiyyət xarakterli dəyişikliklərin aparılması nəticəsində iqtisadi inkişaf baş verdi. Argentina əsgərləri Xarici siyasətdə ABŞ ilə əməkdaşlıq daha da gücləndirildi. 1982-ci ildə baş verən Folklend böhranı Böyük Britaniyanın beynəlxalq aləmdə siyasi dirçəlişinin nümayişi oldu. Argentinanın Folklend adalarını işğal etməsi İngiltərə ilə münaqişəyə gətirib çıxartdı. Adaya qoşun yeridən İngiltərə Argentinanı təslim olmağa məcbur etdi. Böyük Britaniyanın qələbəsi İlə başa çatan bu hadisə Tetçer hökumətinin şöhrətini artırdı. M.Tetçerin daxili və xarici siyasətini dəyərləndirin. XX yüzilliyin sonları -XXI yüzilliyin əvvəllərində İngiltərədə mühafizəkar və leyborist hökumətlərinin yeritdiyi xarici siyasət xətti eynilik təşkil edir. Bu xətt ABŞ və NATO ilə əməkdaşlığa əsaslanır. 11 sentyabr hadisələrindən sonra Böyük Britaniya ABŞ-nin Əfqanıstan və İraqda apardığı hərbi əməliyyatlara yardım etdi. Nüvə silahına malik, BMT və NATO-da əsas söz sahiblərindən biri olan Böyük Britaniya beynəlxalq əhəmiyyətli məsələlərin həllində aktiv iştirak edir. O, dünyanın iri maliyyə mərkəzlərindən biri olub, xaricə kapital qoyuluşuna görə yalnız ABŞ-dən geri qalır. Böyük Britaniyanın ABŞ ilə yaxın münasibətlərə malik olmasının səbəbləri hansılardır?