ABŞ qüvvələri tərəfindən Almaniyanın Paris istiqamətindəki hücumunun qarşısının alınması Yaxın Şərqdə gedən hərbi əməliyyatlarda məğlub olması nəticəsində oktyabrda Osmanlı imperiyası da təslim oldu. Noyabrın əvvəlində Avstriya-Macarıstanın barışıq imzalayıb müharibədən çıxmasından sonra Almaniya təkləndi. Bu zaman Almaniyada baş verən inqilab nəticəsində monarxiya devrildi və respublika quruldu. Yeni hökumət 1918-ci il noyabrın 11-də müttəfiq qoşunlarının Kompyen meşəsində yerləşən qərargahında Almaniyanın rəqibləri ilə sülh barışığını imzaladı. Bununla da Birinci dünya müharibəsi başa çatdı. Nə üçün Birinci dünya müharibəsində Antanta dövlətləri qalib gəldi? |  | Müharibənin yekunları Maddi ehtiyatlar və canlı qüvvə baxımından üstün olan Antanta müharibədə qalib gəldi. Almaniya, Avstriya-Macarıstan, Osmanlı və Rusiya imperiyalarında mövcud olan siyasi rejimlər müharibənin sınaqlarından çıxmadı və dağıldı. Avropanın siyasi xəritəsində dəyişikliklər baş verdi. Yeni müstəqil dövlətlər meydana gəldi. Müharibədən ən güclü çıxan ABŞ oldu. Aparıcı dövlətlərin çoxu ona borclu idi. Müharibə on milyonlarla hərbi və mülki insanın həyatına son qoydu. İyirmi milyondan çox insan yaralandı. Külli miqdarda adam xəstəlik və aclıqdan tələf oldu. Vuruşan dövlətlərin iqtisadi vəziyyətinə böyük zərbə dəydi. Onlar öz milli sərvətlərinin təxminən üçdə birini itirdilər. Birinci dünya müharibəsi müstəmləkə sisteminin böhran keçirməsinə səbəb oldu. ABŞ-nin Birinci dünya müharibəsinə qoşulması Birinci dünya müharibəsinin nəticələrini təhlil edin.

Kompyendə Almaniyanın təslim aktını imzalaması