YALTA KONFRANSININ ƏSAS QƏRARLARI SSRİ-nin qərb sərhədləri tanındı. Almaniya məğlub edildikdən sonra SSRİ Yaponiya ilə müharibəyə başlamalı idi. Cənubi Saxalin, Kuril adaları, Mancuriyadakı dəmir yolu və Port-Artur SSRİ-yə verilməli idi. Azad olunmuş Avropa haqqında bəyannamədə xalqlara arzularına uyğun demokratik təsisatlar qurmağa təminat verilirdi. Gələcəkdə yaradılacaq Birləşmiş Millətlər Təşkilatının (BMT)* iş qaydaları müəyyənləşdirildi.
★ | BMT beynəlxalq sülhün və təhlükəsizliyin qorunub saxlanılması, millətlər arasında dostluğun inkişafı, sosial tərəqqiyə yardım, insan həyatının və hüquqlarının müdafiəsi səviyyəsinin yüksəldilməsi məqsədilə yaradılmış ən böyük qurumdur.
Avropada sülh 1945-ci ilin aprelində sovet ordusu Berlin əməliyyatına başladı. Şəhərin ələ keçirildiyini və alman ordusunun məğlub olduğunu görən Hitler intihar etdi. Mayın 8-dən 9-na keçən gecə alman hökuməti təslim aktını imzalamaq məcburiyyətində qaldı. Avropada müharibə başa çatdı. 1945-ci ilin yayında “böyük üçlük” rəhbərlərinin iştirakı ilə Potsdam konfransı keçirildi. Məqsəd müttəfiqlərin Almaniyaya münasibətini müəyyən etmək idi. K.Ettli, H.Trumen, İ.Stalin Potsdam konfransında Yalta və Potsdam konfranslarını müqayisə edin. |  | Sovet ordusu Berlində POTSDAM KONFRANSININ QƏRARLARI Berlin daxil olmaqla Almaniya 4 işğal zonasına (SSRİ, ABŞ, İngiltərə, Fransa) bölündü. Müharibə canilərini mühakimə etmək üçün beynəlxalq tribunal yaradıldı. Almaniyanın dövlət sərhədləri müəyyən olundu və o, ərazisinin dörddə birini itirdi. Almaniyadan alınacaq təzminatın həcmi müəyyən edildi ki, bunun da yarısı SSRİ-yə çatmalı idi. Yaponiyanın təslim olması ABŞ ordusu Sakit okean bölgələrinin yapon işğalından azad olunması yolunda çətinliklə irəliləyirdi. Burada əsas problem yaponların güclü müqavimət göstərməsi idi. Yaponiya təslim olmaq istəmirdi. 1945-ci ilin avqustunda ABŞ öz gücünü dünyaya nümayiş etdirmək məqsədilə Yaponiyanın Hirosima və Naqasaki şəhərlərinə atom bombası atdı.